TRAIL UEC TORTOSA: de novembre 2009\nMés fotos: http://picasaweb.google.es/mcartoixa76/MitjaTarragona#\nAmb la pena ben grossa per no haver obert llista, i no haver sabut que havia més gent de la UEC fins que la ja estàvem corrent i mos anàvem creuant (Pep), començo la crònica. Això sí, la samarreta de la UEC en sí mateixa atreu comentaris d’ànims de tota mena d’aficionats. Més de mitja dotzena de vegades vaig escoltar allò de: estos tortosins!; vinga uequeroooooooooooo!; xeic que ja falta poc; i altres que no es poden reproduir donat que estem en horari infantil. I també va servir per identificar-mos amb Paco quan mos vam creuar a l’escullera. Una joia vamos!.\nMartí: me quedes pendent però espero que s’arreglarà pronte. Felicita a ton fill i, sobretot, que disfrute corrent.\nLa mitja marató de Tarragona sempre m’ha agradat. Fins i tot abans de viure-hi es va convertir en una de les preferides de la temporada. Un bon circuit, facilitats pels corredors i familiars, era, en definitiva, una bona excusa per visitar Tarragona.\nI enguany tot això s’ha confirmat. S’ha millorat el circuit, més pla i més amè, on en molts de punts et creuaves amb els primers –sempre m’ha agradat viure la cursa des de dins- amb uns espais per la recollida de dorsals, servei de dutxes, etc...carpes variades amb informació de tota mena –una mini fira del corredor molt digna- i tarifa plana de xocolata desfeta que, amb el fred d’ahir, entrava de “muerte”.\nA nivell personal més que satisfet. Uns entrenaments molt fluixos des la Behòvia per unes molèsties al peu m’havia fet rebaixar les expectatives. Així que vaig practicar la sortida de Reus, dels últims, i a veure què. I el què va estar molt bé. Uns primers quilòmetres a 4’ avançant a molta gent –a l’Albert camuflat: xeic, coneixement amb lo genoll!- fins arribar al 6 on un noi d’Alcañiz es va posar a tirar i amb ell que me’n vaig anar. Varem fer uns 10 quilòmetres a 3’40’’ aproximadament tirant tots dos alternativament fins que es va quedar. I estant al 16, per on entreno habitualment, sols quedava acabar de patir i arribar amb un temps molt inferior a les meves previsions. 1h19’46’’, de temps real. Amb pluja i tot al final, que sabent els monyes que havíem a Donòstia varem decidir a última hora que plogués a Tarragona i no allà dalt\nEm queda un dubte existencial. Què és millor, sortir fort i anar amb el ganxo posat com a la Behòvia, o bé anar com a Reus o com a Tarragona, on cada vegada que veig a un grup davant vaig a per ell i em dic -Ara descansaràs a l’atrapar-los- i quan els agafo sóc incapaç de descansar perquè van més lents i segueixo en solitari. Un patir sempre, en tot cas, que de fet és lo que ens agrada, no?\nLa City of Jesus Half marathon ens espera en dos setmanes i ens donarà la resposta, o no. En tot cas a vore si arreglem lo candelari que l’any que ve vull fer l’Espadan, amb neu si pot ser.\nSinto Carla Muntanyola.\nDIUMENGE VAM ANAR UNS POCS DE UEC TORTOSA A UNA CURSA ,QUE CREIX CADA ANY,ENGUANY 2000 PARTICIPANTS.\nLA MITJA DE TARRAGONA S'HA CONVERTIT EN UN REFERENT,DEL ASFALT,MOL BEN ORGANITZADA,ENGUANY CENTRALITZAT TOT AL SERRALLO,EN LO PAVELLO I PISCINES COM A BASE,MOL MILLOR QUE LES PALMERES(ANCARA QUE A MI ME RECORDAVEN LOS ANYS D'ESTUDI A TGN)\nJO ENGUANY NO VAIG PUGUE CORRER,PER PROBLEMES QUE SABEU,PERO VA DEBUTAR EN LA DISTANCIA,MUN FILL CARLES.\nEN 17 ANYS I UN ANY D'ENTRENO,SE VA ENFRONTAR A LA DISTANCIA.\nJO LOS DIES ABANS FEN-LI MENJAR PASTA I DONAN-LI CONSELLS D'ULTIMA HORA,JO MES NERVIOS QUE ELL.\nA TARRAGONA MOS TROVEM EN PACO,PEP,I NO TROVEM A FERRAN,(DESPUES LO VAIG VORE CORREN EN LOS DE DEVANT)\nALBERT MOS DIU QUE VA A FER 1,30 ACOMPANYANT UN AMIC,AL F.INAL 1,22 (POBRE AMIC COM VA ANAR).\nPACO MANSO EN TOT LO QUE VA MENJAR I VEURE DISSABTE A LA KIKIU PARTY VA FER UN GRAN TEMPS 1,35 ,DESMENTINT TOTES LES TEORIES DE LA CARREGA DE HIDRATOS,ELL NOMES VA CARREGAR GRASES(CANSSALADA,BALDANES,LLONGANISSA,CERVESA ,VI ETC.\nLOS NUTRIOLEGS TENDRIEN QUE FER UN ESTUDI DEL ESSER MANSO.\nPEP ANGLES PORTAVA TRES CAMISETES MOS VA DIR QUE A L'ALEIXAR FEA FRED VA ANAR MOL BE 1,38 PERO JO DE VEUREL TAN ABRIGAT M'AGAFAVA SUERES.\nFERRAN ES UN CRAC L'UNIC EN LA CAMISETA OFICIAL UEC,EN LO SEU CORRE TAN BONIC QUE PAREIX QUE FLOTE,VA FER 1,20 AIXO ES ANAR MOL RAPIT.\nCARLES MUN FILL VA ANAR MOL TRANQUIL EN UN CORRE MOL CONSTANT,I EN MOL DE RESPECTE,VA FER 1,58 UN GRAN TEMPS,CUAN VA VORE QUE BAIXAVA DE LES 2 HORES SE VA POSAR MOL CONTENT.\nPER ALLI ESTAVEN CAMACHO,GIMENEZ 1ER DE LA SEVA CATEGORIA I MOLTA GENT DE JESUS,ULLDECONA,AMPOSTA,ETC\nUN MATI MOL BO I PER MI EMOTIU.ARA A JESUS,I GRANOLLERS.\nDinarillo i kikius\nAquest dissabte passat, la secció de Trail de la UEC Tortosa hem fet un dinar de final de temporada i de pas hem celebrat el campionat per equips del circuit català. La festeta ha comptat amb una assistència prou important de corredors i corredores, tenint en compte que hi havia algunes baixes importants, per compromisos familiars, competicions (Donostia, Tarragona) i malalties varies...\nTots els assistents han pogut disfrutar bevent i menjant especialitats de la zona, acompanyats d’un bon ambient, amenitzat per l’inesgotable Puça i el seu concurs de kikius.\nPodeu veure algunes fotos aquí.\nUna crònica de la Donostiako Maratoia 2009\nMés bon temps que l'any passat!!!\nO sigue, que tot i estar núvol no va ploure, no feia fred i només alguna bufadeta de vent mos va acompayar los 42,195 km pels carrers de San Sebastián.\nLo públic va estar fenomenal, passaves entre passadissos de gent apretada cridant i animant tota la cursa. L'ambient espectacular.\nA la foto no surt Jordi Pitart perquè ja s'havia colocat amb los negres sota l'arc de sortida i esta que veieu no estava programada però los dropos mos vam trobar detràs de tot i ho vam aprofitar per fer unes rises i desdramatitzar una mica los primers quilòmetres.\nVam xalar i vam patir, com no en una marató d'asfalt? Però los quatre podem estar satisfets. Al final:\nNo tinc més fotos (aprofitables). Si n'arroplego per algun puesto ja les penjaré.\nL'equip de curses de muntanya de la UEC de Tortosa s'ha proclamat campió per equips al VII Circuit Català de Curses de Muntanya de la FEEC.\nCAMPIONA UEC DE TORTOSA 2568,2 punts\nSOTS-CAMPIONA ASS.ESP. DIEDRE 2192,6 punts\nTERCERA CLASSIFICADA CLUB EXCTA. UECANOIA 2180 punts\nDinarillo a casa lo sinyor Antó\nLo dissabte 28 de novembre fem una festeta a casa lo sinyor Antó. Aquesta vegada les dones estan en vaga de "celo", que no vol dir res més que no pensen fotre res (vaja, com sempre), o sigui que si volem menjar ens ho haurem de montar los tios.\nLeo la marimandona, no para de dir-me lo que hem de fer, se déu pensar que som incapaços d’organitzar-mos .\nAls comentaris podriem anar fent llista dels que hi sirem i llista del que s’ha de portar.\nCom és costum farem lo prestigios concurs de conills, concurs d’all i oli, escalada a l' arbre, jocs malabars, partit de futbol tios contra ties, i elegirem als matxitos 2009, els més fumats, i al personatge que aquest any s’ha merescut anar al galliner (descartant a ou d'or que no està).\nNo cal dir-ho, però està convidat tothom.\nDiu Elena que lo dissabte a les 8 al Reguers per fer la primera ullada del circuit de la cursa dels Reguers\nCrònica i fotos de Ramón\nAquest divendres, dia 20 de novembre, ha tingut lloc el lliurament de premis del 2on Circuit de Curses de Muntanya de les Terres de l'Ebre, Trofeu Pam i Toc.\nIgual que l’any passat aquest acte s’ha celebrat a la sala petita de l’auditori Felip Pedrell de Tortosa, amb la presencia de destacades autoritats de les Terres de l’Ebre, un acte que ha estat tot un èxit, superant inclús al de l’any anterior.\nD’aquest acte voldria destacar la gran afluència de gent, la sala estava plena de gom a gom, el discurset de l’Auré i el fantàstic piscolabis de final de festa.\nAquí vos deixo unes fotos i el discurset:\nIntervenció pública a càrrec de Jesús Auré\nPatriota és una qualitat associada a aquell qui estima profundament la seva pàtria, el seu entorn natal, l’espai de territori que l’ha vist créixer. Però per estimar profundament alguna cosa cal caminar en direcció a la seva ànima, a la seva part essencial, i visitar-ne les seves entranyes. Perquè amb la seva coneixença superficial no n’hi prou, no és suficient.\nLes Terres de l’Ebre han estat el bressol d’una activitat esportiva que enguany ha enganxant centenars de persones que han pogut gaudir de catorze escenaris diferents i més de 350 quilòmetres plens de senders costeruts.\nAllò que acostumava a ser poc trepitjat per la multitud, s’ha vist sorprès per un allau de gent precipitant-se amunt i avall de serres com la del Montsià, la de les Fites, la de Godall i la de Llaberia. Hem pogut veure el Castell de Miravet amb una mirada diferent a la que estem habituats quan ens desplacem per l’eix de l’Ebre. Hem vist de reull les ermites de Mig Camí, Pallerols, de la Pietat o del Remei... Ens va costar Déu i ajuda arribar fins la Punta de l’Aigua o la Coscollosa... De la pujada a la Llena o al Montsianell segur que més d’un se’n recorda encara ara... I de la panoràmica de les Roques de Benet, també!\nÉs per això que estic convençut que amb aquesta segona edició del Circuit, el conjunt de persones que ara militen amb més intensitat per la seva terra ha crescut en número.\nGràcies, per tant, a tots els que heu fet possible cadascuna de les proves que s’han celebrat al llarg de tota aquesta temporada. Gràcies als qui, a cada poble, heu liderat la seva organització, però també a aquells que et trobaves en els avituallaments amb un got d’aigua a la mà i lo codonyat ben servit a la safata de cartró. Als que estaven prop de les brases rostint botifarres i llonganisses i, perquè no, a aquell senyor d’Horta ubicat estratègicament per dir-te: oco en esta pedra que relliscaràs!\nUna vegada més, hem pogut comprovar com, els qui hi viuen, s’abocaven per fer d’aquell matí una jornada única en què carrers i places vessaven de gent amb indumentàries de colors vius i amb ganes de passar-s’ho bé. Cada recorregut es presentava amb una fisonomia pròpia, escollit expressament per mostrar els seus matisos i accents peculiars, els seus principals atributs, en definitiva, els trets identitaris del terme per on passava.\nAquest circuit ens ha permès fer un tast del que ens envolta i sentir un viu plaer davant instantànies de paratges que ens han recordat, un cop acabada la cursa, que allò que has fet ha valgut l’esforç aplicat.\nPerò lo 2010 ja el tenim aquí i cal pensar en les coses que vindran. I és dins d’aquest context que vull animar-vos a reflexionar en una possibilitat. Aquest estiu he pogut escoltar pregons de la mà de veus femenines que m’han portat a proposar-vos fer un salt, que aprofiti aquesta accentuada sensibilitat que hi ha en aquests moments per les curses de muntanya, i converteixi Els Ports en el lloc per fer-ne una de grossa.\n60? 70? 80? 100? No sé pas quants de quilòmetres ha de tenir, però estic segur que, si ens hi posem, podem! Ens ho heu demostrat cada quinze dies. Aquest territori, avui, ho té tot per poder organitzar l’ultra trail més espectacular de Catalunya. Els valors ecològics, històrics, simbòlics i identitaris del que hi trobem sota el cim de Caro difícilment els podrem trobar enlloc més.\nI, concloc! Concloc felicitant a aquells per als qui el simple fet d’acabar la cursa era el motiu primer de començar-la, i per a aquells qui us heu situat algun cop a dalt del podi.\nEspero i desitjo tornar a coincidir en tots vatros a la tercera edició.\nLliurament de trofeus del 2n Circuit de Curses de Muntanya de les Terres de l'Ebre "Trofeu Pam i Toc".\n( en roig els de la UEC )\nVALERO EXPOSITO, MARIA REYES (UEC TORTOSA)\nDEBATS, RAGNA CATHELIJNE (CE XERTA)\nSISTERE LLOP, MONTSERRAT (UEC TORTOSA)\nELQAYED, AHMED (UEC TORTOSA)\nRUBIO MARTICELLA, JOSEP LLUIS (CE BEGUES)\nGINE CID, ALBERT (UEC TORTOSA)\nGARCIA PECELLIN, AMPARO (AE ALCANAR)\nMOSCOSO REGA, MARIA JOSE\nANTO CASTELL, LEONOR (UEC TORTOSA)\nFERRERES SEBASTIA, MARIA ELENA (UEC TORTOSA)\nBALAGUE CASTELLS, ANA BELEN (UEC TORTOSA)\nMARIN MORA, ANNA (UEC TORTOSA)\nMESTRE MESSEGUER, ANTONIO (TRAIL CER LA SENIA)\nMARINE OLLE, PACO\nSANZ GARGALLO, ARTURO (AE ALCANAR)\nARBONES ESCODA, TONI (CEC)\nBEL FABREGAT, JOSEP (AE ALCANAR)\nMARESMA FELIPO, LLUC (CEU SUDACTIU)\nMORRALLA BORT, ALBERT (AE ALCANAR)\nSOROLLA EMILIO, AXEL\nAtletes que han completat tot el circuit (14 Curses)\nQUEROL HERRERO, NARCIS (CLUB BTT MONTBIKE)\nCID PUIG, JOSE GABRIEL (ROCA MILOCA EXCURSIONISTA)\nNEBOT FORCADELL, MAIKEL (UEC TORTOSA)\nVALLES VIVES, JOSEP (UEC TORTOSA)\nARASA PELLISA, ANGEL (CLUB JONNHY MONTANYES)\nMONTEVERDE REDO, FRANCESC (UEC TORTOSA)\nQUEROL HERRERO, NARCIS (AMPOSTA - CLUB BTT MONTBIKE)\nFRANCES PANEA, MARIA CARMEN (L'AMETLLA DE MAR - CN REUS PLOMS)\nA les 20:30 lliurament de trofeus del 2on “Circuit de Curses de Muntanya de les Terres de l’Ebre” a l’Auditori de Tortosa.\nA les 21:30 assemblea General extraordinària al local de la UEC.\nA les 18:00 xerrada d’esport i muntanya amb Kilian Jornet a Alcanar (S'HA SUSPÉS)\nA les 18:00 lliurament de trofeus del VI PREMIS ESPORTIUS BAIX EBRE al Pavelló del Perelló.\nCursa d’Argentona, hem quedat a les 5:30 al Consell.\nVI PREMIS ESPORTIUS BAIX EBRE\nUs informem dels esportistes d'excursionisme que rebran un guardó en els VI PREMIS ESPORTIUS BAIX EBRE el dissabte 21 de novembre a les 18'00 h al Pavelló del Perelló. L'acte és obert al públic en general i esperem comptar amb la vostra presència així com tots els premiats.\nEXCURSIONISME I ESPORTS DE MUNTANYA\nAlbert Giné, de la UEC Tortosa, guanyador i rècord de la cursa del Llop 2009 i del Raid 7 Cims 2009 i 4t classificat a la Gran Raid des Pyrenés.\nReyes Valero, de la UEC Tortosa, campiona absoluta del segon circuit de curses de muntanya 2009.\nElena Ferreres, de la UEC Tortosa, subcampiona veteran de la Copa d’Espanya de Curses de Muntanya 2009.\nAhmed Elqayed, de la UEC Tortosa, campió absolut del segon circuit de curses de muntanya 2009.\nEquip de la UEC Tortosa guanyador del segon circuit de curses de muntanya per entitats.\nDones de les Terres de l’Ebre a l’Aconcagua (alpinisme), expedició íntegrament femenina al cim més alt d’Amèrica (6.962 m.)\nEbrencs a Reunions (barranquisme), expedició a la meca de barranquisme a l’illa francesa de Reunion a l’est de Madagascar.\nA Campanilla le queda mucha marcha\nmmm...... No ho acabo d’entendre, resulta que fa un mes o dos o tres!!! Que m’estic queixant, que si haure de parar, que si ja porto massa curses, que si em fa mal tot!!! Però el cas, no puc!!!!! I es quan penso que;\n- La Uec encara està ahi, recordant-me cada dia tot el que puc compartir amb ells!!\n- “”M’encanta”” quan pel matí t’aixeques i, tot i que, el que menys t’apeteix es parlar (més que res per les matinades), arribes al lloc i tothom comença a saludar, a preguntar.... no sé l’ambientillo aquest enganxa!!!\n- També, perquè quan acabes i ho aconsegueixes “”xalesssssss””” un munt, jijiji!! i quan no, pos no res, en qüestió de cinc minuts i una dutxeta arreglat!\n- En fi, perquè ja ha fet un any que vos vaig conèixer i cada día estic més contenta de poder disfrutar d’això!!\nAgraïr a l’organització i als veterans tot el que fan perquè les cabretes disfrutem, i donar l’henorabona als que acaben de surtir de lessions i han pogut constatar que encara estan per donar guerra!!\nPd: Cada dia m’aixeco i penso en allò que em faria il·lusió que em pases i ahir va estar ser la més ràpida a la marxa (jijijiji), Sé que no era competició i que si ho hagués segut jo no hagués estat la primera!! Però, tot i així em fea “ilu”!!!, també veure com companyes de batalla ho sabien i em van cedir la posició!!\nIsa, una crack, segueixo aspirant a arribar algún dia!!\nRetrobament.Uec (Marxa del Port)\nDesprés del “creck” per sprintar (mala versió) i la mística baixada en la mateixa btt en lo qf, era l’hora de tocar altre cop muntenyeta, tot i que l’aureola de pupas va fer que la febra estés apunt de pifiar-la.\nI que millor terreny per mi que Beseit, la Belenguera i els seus masets....i la frescota del matí (ja no recordava aquestes matinades per sortir a córrer.....) amb pantalonets curtets esperant que Betin passés a recollir-me.\nEn arribar, los exhandboleros passats a maquines barranqueres i muntanyeros, i la tropa trailera que anava arribant: veure a Isa anant a provar m’ha alegrat molt, que si ho faré al trotet (puça...ja voldria jo la t de trotet), que si acaminá (javierin&family...d’aquí 4 dies no podran lligar al minut), les maquinetes deien que ja cansades (les madams dels podiums), lamotet de campa, lo manso il seu catxull, lo sr. murall reconvertit a asfaltero m’han dit, pinyolet, rosa, nando....vaja que per un moment havien passat tres mesos i no ho semblava.\nI arranquem capamún buscant la belenguera, primer suau fent qua al peloton, pero als cinc minuts accelerant lo pas fins agafar los traileros/eres que anaven de xáxara (sinó de què...), quasi trobant un pebràs que acabava sent una pedra molt ben camuflada (en lo que hagués presumit.....) i arribant al collet del primer avituallament. Espero al company que puja en cinc minuts i arreando ximpampum cap a les moletes d’arany sense deixar de pujar i amb elena i reyes pisando los talones (no corrien però tampoc massa xáxara, jeje). Prop de Roca Morera, la resta de traileros amb lo qf al capdavant fent-se la foteta al pont de roca molt recomanable per ser visitat...i per estimbar-se si un fa molt lo tonto...\nAprofitem que los traileros/eres feien fotetes per trotar una miqueta per la sendera de pinassa de les moletes d’arany, fent visita obligada al pouet de borràs i tirant cap al Pla de la Creu sentint los crits del manso pel darrera dirigits al primer grup de traileros, ja no de tanta xáxara, tot i que amb lo qf dirigint lo tràfic....\nEn no res lo “cruse“ dels que feien la marxa curta, amb la vista posada a un costat al maset de Borràs i a l’altre les antenes de Caro, sense deixar de mirar anterra que de pedres n’havia un rastre (cony, això son 3 ulls, no?....) i seguint trotant, només parant als repetxonets encarant lo coll de ganxo on lo qf us mostrarà les fotos que feia mentre descansava del “rizmo endiablau”....\nLa sendera s’enfilava capavall de mala manera, vaja, de les que agraden als traileros no asfalteros de la zona.....amb llocs on només senties “no puc parar, no puc parar....i patapum...arbre que si que em para”, retrobant-me també amb “lo rei” also i amb Perales, que clar, caminant ell (i senyora) i venint de darrera jo, pos com que no l’havia conegut.\nEn estes baixades des del coll de ganxo, lo grupet de davant de traileros també s’havia separat i de quan en quan encara veiem a elena, reyes i david, i per darrera, la loteria se cebava en aquells que no feien cas a allò de “OCO, forta pendent!!”.\nCaminant caminant, arribem al segon avituallament (aquell que digui que no hi ha rovellons que ho pregunti als que havien allà) i pensant (inocentment) que aquella pista portava a la pista que ens duria a la llonganissa, pos no, toca-te’ls.....l’organització volia que la gent veigués los masets/masies de Miquel (o lo que queda), fent la volta a la mola d’aquest bon home; pel to, comprendreu que no era costa avall......i com estavem per les vores dels 13 quilòmetres i no sabia si la volta era de 15 o de 20 pos ja em temia lo pitjor.....i ara altra vegada, en lo grup manso al darrera en ganes d’arribar; però res, com los que ho monten son bona gent (¿?), resulta que la pujadeta era per a retallar i ja des del collet davant del cop de paret del mas de lluvia es veien els cotxes de l’aparcament.\nEn no res, feina feta, 16 quilòmetres i cap a la samarreta, amb la pobra Marga il turmell envenat, canviar-mos i a per la baldana, llonganissa, fesols pa qui li agradessen, pastissets i mistela......veieu com son bona gent?\nCom havia dit, era impossible que només fes quatre ratlles........SALUT !!\nBy lo Padre Jony\nBehòvia: la crònica\nNi 100% muntanya, ni Reasfaltament.cat. Qui no hagi anat a una cursa al País Basc, mai, s’està perdent una de les millors experiències esportives que un pot viure.\nAixò, que ho havia viscut fa 10 milions d’anys com a triatleta, ho he tornat a experimentar aquest cap de setmana multiplicat per 15.\nEra el 2002 quan vaig acompanyar a uns amics que anaven a córrer la Behòvia-San Sebastian. I hem vaig quedar flassejat amb l’ambient, la quantitat de públic, el que explicaven els corredors de l’ambient de la cursa pels pobles que passava, i em vaig prometre que si tornava a córrer, la faria. No va anar tot tan bé com esperava i vaig tornar al 2003 i al 2004 com a espectador. Un any amb paraigües i l’altre amb un sol que ens va permetre banyar-mos a la Concha. La ciutat, los pintxos, qualsevol excusa és bona per anar-hi.\nAixí que recuperat i amb una mica de retard el 2009 era la meva oportunitat. Em vaig despistar amb la inscripció (18.000 dorsals que s’acaben en hores) però ho vaig salvar amb el dorsal solidari. Pagues una mica més i tens dorsal assegurat.\nPassats els mesos lo divendres passat vam marxar cap a Donòstia. L’home del temps ho tenia clar: temporal. Aiguats successius, onades de la òstia, i una pedregada no van minar la nostra moral i lo diumenge a les 8h45’, després de recollir a uns autèntics cracks –que em van convèncer ràpidament per fitxar, en l’àmbit asfaltenc, pel seu club d’4 el kilòmetre-, estàvem a l’euskotren cap a la sortida acompanyats del vent i de la pluja.\nA les 10h havia de deixar la bossa –la sortida era a les 11- amb l’equipament així que donat lo fred i l’aigua calia estar escalfant un bon rato per no perdre la calor i carregar-se amb les camisetes tècniques més fees de la temporada per llençar-les un minut abans de la sortida (no donaré noms). Així em vaig trobar amb Chema Martínez amb qui vaig rodar una estona. Un tio simpàtic, sens dubte.\nVaig saludar al blocaire Marc Roig (http://carrerasdelmundo.blogspot.com/), 3r al final, i vaig veure de reüll a Roger Roca i el per mi mític Pablo Vega, tots dos ara a Strands.\nSortida i collons, com corre la gent. Intentava anar amb el fre de mà posat ja que la idea era fer 1h20’ a 4’/quilòmetre però era impossible. Miro el garmin i veig 3’4..., passen uns centenars de metres i 3’3...diuen que la cursa és dura pel circuit. No ho crec. Altres són molt més dures. Sant Cugat, qualsevol de muntanya, lo Llop, esta és dura per la gent i el nivell que hi ha. Sinó es té sang freda vas, com me va passar a mi, amb lo ganxo posat. Arriba el k3 i cau una pedregada impressionant. Segueix plovent i per cada poble que passes hi ha un munt de gent animant, orquestes, iaios, pares, mares i fills. I amb lo dia que feia!.\nCada cop que miro el crono veig que la cosa va desmadrada i decideixo afluixar una mica. Sols baixar 10’’ per quilòmetre lo ritme i me passen corredors i corredors per tots los costats. Segueixo forçat però un pèl més còmode.\nAra unes vaques amb fons verd per aquí, ara uns alts forns per allà, menys xulo, més aigua, ara arribem a un poble i l’ambient és increïble. Ara tornem a pujar un port de muntanya, van passant los quilòmetres i amb un ritme més trànquil però per baix de lo esperat quan arribem al alto de Mirakruz. I aquí ja em sento ciclista al tour: passadís humà, sota la pluja, intensa un altre cop, i després de coronar-lo tot cap avall fins l’arribada.\nQueden poc més de 600 metres quan al doblar cap al Kuursal i obrir-nos al mar ve una ventada que casi tomba. Intento veure l’arribada però no està. Li han tret tot pel vent i sols ho veus quan està més a prop. Passo a Joseba Beloki que va petat i a Abel Antón que ho va una mica menys. Arribo a la meta i elevo un puny a l’aire. Sí. S’ha fet. I si tot va bé, l’any que ve a tornar-hi. Sóc feliç.\nI 1h17’, amb lo temps que feia i lo circuit no està gens malament. La mitja de Jesús m’espera; abans Tarragona. Sé que estic enganyant al trail però la carn és dèbil companyers.\nEl p...crack enguany va ser Rafa Iglesias (http://blogs.runners.es/rafaiglesias/).\nUn humil maratonià que tornarà a la marató de Donòstia i que altres companys explicaran.\nBy Sinto Carla Muntanyola\nLLiurament de trofeus II Circuit de Curses de Muntanya de les Terres de l'Ebre "Trofeu Pam i Toc"\nJa s’acabat lo II Circuit de Curses de Muntanya de les Terres de l'Ebre "Trofeu Pam i Toc", ara només ens queda anar a participar a la festa de lliurament de Trofeus, los que ja vau anar l’any passat no cal que us explique res, però per als que no hi van anar, dir-vos que val la pena anar-hi, ja que es un acte molt especial on es reconeix l’esforç que heu fet durant aquest llarg any (i l’any que be, encara ho sirà més de llarg), i un bon moment de retrobar-mos amb els companys i companyes d’una manera més relaxada i vestits de “civils”.\nUs recordem que sirà a:\nLloc: Auditori de Tortosa (mateix lloc que el 2008)\nData: divendres 20 de novembre de 2009\nI que els corredors de la UEC que tenen que recollir trofeu son:\nAbsolut Femení Absolut Masculí Trofeu a la regularitat Equip millor classificat\nReyes Ahmed Mikel Nebot UEC TORTOSA\nMontse Puça Josep Valles\nVeterà Femení Senior Femení Belen Balagué\nVa que ja ho tenim aquí\nContinuem amb la llista....\n1ª Cursa de les Roques (Horta de Sant Joan)\nKiko, Ahmed i Arturo en quan als homes i Ragna, Reies i Elena en quan a les dones, han estat els guanyadors de la primera Cursa de Muntanya de les Roques, una cursa que ha estat molt emotiva pel que suposava córrer pel territori afectat per l’incendi d’aquest passat estiu.\nLa duresa del circuit ha estat incrementada per les circumstancies meteorològiques, fred, vent fort i per acabar pluja, tot i això la opinió dels corredors es que a estat una de les curses mes atractives del circuit.\nUNA DE BETETEROS I ESCAIRUNERS\nMATI:Seguint les últimes tendències otoñals beteteres, este dissabte hem fet cap @lbert, xkf, pinyasso i el menda que akí narra a Casetes Velles. Qdem a les 8 al punt d informació del Port i jo al adormir-me ja arribo tard 15 minuts, sort q s apiaden de mi i mon anem direcció al mas, jo encara bufant per les presses i fotentme un iogurt i uns dinosaurusa la frago de oscar pq tink l estomec buit i no vull que m agarri algo feo pujant. Un cop ja agafem la pista trobem uns mutants\nen btt supercanyeros, un se fica detras de la furgona d oscar i ens segueix com lo terminator dolent de la pel.licula.Arribem a un replanillo montem les bicis i cap a munt. La pujada es llarga i sostinguda que us he de dir doncs ja la deveu coneixer, i mentres natros 3 anem fent pinyasso ens mostra els efectes beneficiosos dels experiments que ha sofert al costat de ilercavons i gent betetera d altres galàxies, pujant i baixant com si res.Parem a fer un mos i donat l escopetejat que he sortit d casa el meu esmorzar consisteix en una capsula taronja que posa:glucosport. Ara ve quan m enganyen. Resulta ser que no baixem pel mateix lloc q hem pujat, que si estik loko..Total que fem cap a una sendera que a mi me va una mica gran Xkf me mostra una extranya propietat del camí. Faltant 3,2 km para arribar,fem un km aproximadament de la baixada i continuen faltant 3,2 km (es un fet paranormal, crec q degut a la altura),sort que xkf me va esperant i vaig baixant, xalant i tot cap al final on la menor dificultat i uns tovoganillos me fan disfrutar de la baixada i evitarme més caigudes. Arribem baix mes pinxos que uns ginjols i cap al Mas a fer una cervesa.\nTARDA:Sense temps de ni fer migdiada a les 3 i pok estem enfilant el cami cap a la Caramella en lo cotxe. Avui l invitat es Jaume,\npel camí comentant que tenim son, que tal i cual etc.. pero avui es dia d apretar ja que segurament diumwenge no estarem per a romansos.Arranquem a bon ritmet i amb alguna que altra parada ens plantem dalt en 1.14 (descontant temps de parades). Fico en funcionament lo del ninotet del rellotge, encara que arribem una mica més tard (es un sistema de garmin molt bo per tal de reventar peraquelles costes) .Fa una humitat inusual i acavem xops com si fos lo mes de juliol. Val a dir que jaume ha fotut una gran pujada i encara millor baixada que en 2 dies la faena sera nostra. Oscar en la seua linea: ha fet un estudi complet de les floretes que hi havien\npel cami donat les dificultats que li vam posar ;). Baixem ligerillos per tal de que no mos calgue encendre frontalsi cap a casa amb casi 2000m positius entre pitos i flautes...\nAKÍ uns afotos\nXXI MARXA DEL PORT. 15/11/2009\nSegur que totes les cabretes trailuek us heu apuntat de voluntaris per ajudar a tirar endavant la Marxa del Port, però per aquells cabrits que només penseu amb les peülles (i algun altre apèndix) i que la voleu córrer, convindria que féssiu una LLISTA el més aviat possible per tramitar les inscripcions de forma conjunta i facilitar la feina de la intendència, que sempre és complicada en l'esdeveniment més massiu que organitza la nostra entitat.\nTota la informació clicant a la imatge\nLliurament de trofeus del 2n Circuit de Curses de ...\nLLiurament de trofeus II Circuit de Curses de Munt...


Rafa Nadal es desfà de Dominic Thiem en un partit maratonià i jugarà les semifinals de l'Open dels EUA - Esport3 - TV3 i Catalunya Ràdio\nRafa Nadal es desfà de Dominic Thiem en un partit maratonià i jugarà les semifinals de l'Open dels EUA\nEl mallorquí s'imposa a Dominic Thiem al "tie break" del cinquè set després de gairebé cinc hores de joc\n05/09/2018 - 17.40\nRafa Nadal, servint en el partit davant Dominic Thiem (Reuters)\nRafa Nadal s'ha classificat per a les semifinals de l'Open dels Estats Units després d'imposar-se a Dominic Thiem en un duel maratonià, que s'ha resolt a favor del tenista mallorquí al "tie break" del cinquè i definitiu set: 0-6, 6-4, 7-5, 6-7 i 7-6.\nNadal i Thiem han protagonitzat un partit intens d'inici a final, que ha durat gairebé 5 hores (4.49). I que ha començat amb el tenista austríac sotmetent clarament el número 1 mundial i emportant-se el primer set per un contundent 6-0.\nEl set en blanc en contra ha fet reaccionar Nadal, que s'ha adjudicat les dues mànegues següents batallant cada punt gairebé fins a l'extenuació (6-4 i 7-5). El mallorquí ha sabut rendibilitzar molt bé les escasses opcions de trencament de servei que ha cedit Thiem, que no ha abaixat els braços i s'ha adjudicat el quart set al "tie-break" per portar-nos a un desenllaç a cara o creu en el cinquè set.\nA la fase decisiva, Thiem ha portat la iniciativa en el marcador, però no ha aconseguit trencar el servei de Nadal, que s'ha mostrat més encertat en el "tie-break" (7-5) per endur-se el matx i la classificació, i ha deixat enrere un partit que fàcilment pot passar per un dels millors que ha ofert l'Open dels Estats Units, almenys en la seva història recent.\nNadal jugarà les semifinals contra Juan Martín del Potro, que s'ha classificat després de guanyar John Isner en quatre sets (6-7, 6-3, 7-6 i 6-2).\nRaúl García: "Soc un carriler amb vocació ofensiva"


Pere Sanahuja i Vallverdú - Viquipèdia, l'enciclopèdia lliure\nhistoriador i filòsof català\nPere Sanahuja i Vallverdú (Montblanc, 1882 – Lleida, 1959) va ser historiador i frare franciscà. Va estudiar filosofia i teologia i va completar els seus estudis al Col·legi Franciscà Internacional de Roma, en el qual obtingué el títol de lector general.\n24 desembre 1959 (76/77 anys)\nOcupà la càtedra de filosofia en els Seminaris majors franciscans de Balaguer i de Vic, des del 1913 al 1926. En aquesta data fou enviat al convent de Lleida i es dedicà plenament a l’estudi i a la investigació històrica. Treballà especialment a l’Arxiu de la Corona d’Aragó, als arxius municipals de Balaguer i Lleida i als diocesans de Solsona, la Seu d’Urgell i Vic. Durant molts anys fou cronista de la Província franciscana de Catalunya i era membre de l’Institut d’Estudis Ilerdencs. En reconeixement de la seva tasca l’Ajuntament de Balaguer el nomenà fill adoptiu de la ciutat i donà el seu nom a un dels carrers.\nEntre les obres que publicà poden assenyalar-se La antigua ciudad de Balaguer en sus luchas por la fe, Historia de la Seráfica provincia de Cataluña, Don Gaspar de Portolá, gobernador de la Alta California i La Universidad de Lérida y los franciscanos. Traduí de l'anglès el llibre del P. Ceferí Enhardt Un misionero santo o Vida, virtudes y milagros del Padre Magí Català, obra bàsica per a l’estudi de la biografia del missioner montblanquí. Dedicà molts articles a la història de Montblanc que foren publicats en els periòdics locals. En reconeixement a la seva tasca envers la seva població natal, en sessió del 29 de juliol de 2004, l'ajuntament de Montblanc acordà dedicar-li un carrer de la vila. Fou col·laborador de la Revista de Catalunya i altres publicacions.\nObtingut de «https://ca.wikipedia.org/w/index.php?title=Pere_Sanahuja_i_Vallverdú&oldid=23309083»\nDarrera modificació: 25 abr 2020 a les 18:28\nLa pàgina va ser modificada per darrera vegada el 25 abr 2020 a les 18:28.


Cassà de la Selva estrena una àrea d’autocaravanes amb wi-fi gratuït - El Gerió Digital\nCassà de la Selva estrena una àrea d’autocaravanes amb wi-fi gratuït\nEstà situada al costat de les Vies Verdes i de la piscina municipal\nDimarts, 23 de maig de 2017 12:15h\nAquesta setmana s’ha obert l’àrea d’autocaravanes de Cassà de la Selva (Gironès), ubicada a un punt privilegiat entre les Vies Verdes i la piscina municipal. Els usuaris de l’àrea podran estacionar-hi gratuïtament amb un màxim de 48 hores.\nL’espai disposa de subministrament gratuït d’aigua, recollida d’aigües residuals, 30 minuts gratuïts de connexió wi-fi, un panell sobre les normes de convivència i un altre sobre els elements de major interès del municipi.\nLa piscina coberta, servei d’informació per als visitants\nL’objectiu de l’àrea d’autocaravanes és seguir amb la línia iniciada per l’actual equip de govern de promoció del municipi. Per això, amb la posada en marxa de l’àrea d’autocaravanes Cassà, també s’ha traslladat la ubicació de l’oficina de turisme a la piscina coberta municipal, a la qual es podrà atendre el públic en un horari molt més ampli (de 7 a 22 h) que a l’antiga oficina ubicada al parc de l’Estació.\nEl diumenge 18 de juny, acte d’inauguració\nEl diumenge 18 de juny, coincidint amb la Fira del Tap, s’ha programat un acte inaugural de l’àrea d’autocaravanes obert a tots els autocaravanistes que vulguin venir a passar el cap de setmana a aquest nou espai. A 2/4 de 10 del matí s’oferirà un esmorzar a tots els assistents, a 2/4 d’11 començarà la ruta del suro guiada a la vila de Cassà de la Selva i a les 12 del migdia es preveu arribar a la plaça de la Coma, on s’estarà desenvolupant la Fira del Tap.


Treballem per la difusió i el coneixement del nostre Patrimoni històric i cultural des del Projecte "Vols aprendre Història?" viu la Prehistòria, l'Edat antiga i els ibers, l'Edat Mitjana i l'Arqueologia amb una proposta didàctica amb ambientacions a gran escala, creativa i vivencial on sou els autèntics protagonistes perquè aprendre i divertir-se a qualsevol edat ja no és un problema!\nApostem per estades i un lleure educatiu responsable i sostenible. Utilitzem l'Economia Circular com a mètode de funcionament reduint l'ús de recursos materials i energètics a través de l'ús d'energies renovables, la reducció, la reutilització i el reciclatge, la lluita contra el malbaratament alimentari, la reforma horària entre altres fites perquè com a empresa ens alinieem amb l'Agenda 2030 de les Nacions Unides i incorporem als nostres plans estratègics les ODS en què podem incidir i treballar:\nempresa socialment responsable\nVols saber més:\ncontacte: Helena G.\nTens pressa? envia'ns un Whats'App: 600 51 58 37\nCarretera GIV-5125, s/n 17773-Pontós (Alt Empordà)\nPlaces totals: 110\n3 de 14 places\n6 de 10 places\n1 de 6 places amb bany\n- Bosc propi amb esplanades i amb circuit de tir amb arc.\nActivitats escolars: Viu la Història que no t'expliquen els llibres de text!\nTreballem per la difusió i el coneixement del nostre Patrimoni històric i cultural des del Projecte "Vols aprendre Història?" on viuràs la Prehistòria, l'Edat Antiga i els Ibers, l'Edat MItjana i l'Arqueologia amb una proposta didàctica plena d'ambientacions a gran escala, creativa i vivencial on sereu els autèntics protagonistes perquè aprendre i divertir-se a qualsevol edat ja no és un problema!.\nViu la Història que els llibres de text no t'expliquen amb un eix d'animació engrescador i que te en compte els diferents ritmes d'aprenentatge.Els tallers i les activitats s'adeqüen als diferents nivells educatius combinant l'aprenentatge teòric amb l'experimentació tot manipulant els materials i les reproduccions històriques a petita escala i de gran escala.\nSi vols saber més dels tallers: ca n'Oliver-tallers\nTelèfon 2: Tens pressa? envia'ns un What'sApp 600 51 58 37\nAdreça: ctra.Comarcal GIV-5125, s/n Pontós - Alt Empordà


La llista 'Forbes' dels cantants que han facturat més la situa com l'única dona del pòdium\nTaylor Swift, la cantant que més diners ha guanyat el 2019 INSTAGRAM\nBarcelonaQuan falten pocs dies per tancar l'any, Forbes publica la seva llista actualitzada dels cantants que han guanyat més diners el 2019. Un rànquing que marca els signes dels temps i que deixa constància que el dance o el pop, i sobretot el rock, han estat lleugerament desplaçats per figures del rap i el R&B.\nLa primera de la llista d'aquest any que ja s'acaba és Taylor Swift, que amb 29 anys és una figura poc polèmica per ella mateixa però habitualment discutida a les xarxes, i que va començar en el món de la música dedicant-se al country, un estil que ha deixat enrere per centrar-se en un pop més pur. Entre llançaments musicals, gires i tota la resta de negocis adjacents, Swift s'ha embutxacat 167 milions d'euros aquest any.\nLa segueix de ben a prop Kanye West. El marit de Kim Kardashian manté una forta rivalitat amb la de Pennsilvània, i no s'ha estat de barallar-s'hi o malparlar-ne públicament. Tot i que els últims anys els seus resultats no han estat tan galdosos com es podia esperar d'ell, West ha facturat 135 milions d'euros. Bona part d'aquests ingressos venen de la seva afició i vista per la moda. La seva col·laboració amb Adidas, anomenada Yeezy, fa anys que és un èxit global.\nEl bronze és per al britànic Ed Sheeran, que a través del seu folk passat pel filtre del pop s'ha embutxacat 99 milions d'euros. L'anglès, de només 28 anys, és també compositor dels seus temes, cosa que li dona més ingressos. Enguany debuta en aquest top ten.\nEl número quatre deixa constància de la melangia i de la capacitat que té de fer funcionar la màquina registradora. Es tracta de The Eagles, una banda veterana que factura milions gràcies a les seves gires. La seva recaptació aquest 2019 ha estat de 90 milions d'euros. Elton John, que porta dècades en actiu, els segueix de ben a prop amb 75 milions d'euros. Una quantitat menor en comparació amb la resta del top five, però que és excepcional si es té en compte que porten treballant sense parar i amb èxits des de fa més de 50 anys. Enguany la seva pel·lícula Rocketman l'ha ajudat a fer pujar els ingressos. L'any que ve seguirà amb la seva gira de comiat, que haurà durat tres anys.\nEn sisè lloc estan empatats Beyoncé i el seu marit, Jay-Z, que han aconseguit 73 milions d'euros cadascun en bona part gràcies a la seva gira conjunta, On the run II. El raper Drake és el vuitè amb 65 milions d'euros. El seu company Diddy es converteix en novè amb 63 milions, una quantitat generosa però molt menor que l'any passat, que va quedar primer. Tanca el top ten Metallica, amb 61 milions d'euros, que li passa la mà per la cara a Rihanna, molt poc activa musicalment i molt centrada en altres temes com la llenceria i la cosmètica.\nForbes músics Taylor Swift Kanye West


El lliurament de dorsals es farà el dissabte 25 de gener, entre les 17 i les 20h; i el diumenge 26, entre les 6:45 i les 7:45h, al Centre d’Entitats del Parc del Comunidor d’Altafulla\nImatge d'arxiu de la Marxa Castells del Baix Gaià ARXIU / INFOCAMP\nDimecres, 22 Gener 2020 21:06\nLa regidoria d’Esports de l’Ajuntament d’Altafulla ja ho té tot a punt per a la 9a edició de la Marxa Castells del Baix Gaià, que se celebrarà aquest diumenge 26 de gener. La prova, no competitiva, estrena nou format enguany i ho fa amb un rècord de participants la xifra dels quals ha arribat al miler d’inscripcions. La marxa donarà inici a les 08:00 hores i les persones participants podran recórrer tres possibles circuits de 17,5, 26 o 33,5 quilòmetres, tenint fins a vuit hores i mitja per completar el recorregut més llarg.\nAlhora, també gaudiran del paquet que inclou marxa i calçotada, o només inscripció a la marxa o, si ho volen, només calçotada. Per a les persones inscrites a la prova tindran quatre punts d’avituallament en cursa, obtindran una bossa de regal i, a més, podran utilitzar les dutxes en finalitzar el recorregut.\nL’organització va a càrrec de l’Ajuntament d’Altafulla, amb el suport tècnic d’Sport No Limit Group. La marxa uneix els Castells de Tamarit, el Catllar, la Riera (Castellot), Ferran i Altafulla, tenint com a eix vertebrador la llera del riu Gaià. “Un recorregut que ens portarà a descobrir, per camins i senderons, alguns dels paisatges més especials de Catalunya, tant des del punt de vista cultural com natural”, ha assenyalat Àlex Cañas.\nPer a més informació, també es pot consultar el web de la marxa www.marxacastells.com.


Pintura, paper i cartó són els elements que componen esta mostra una miqueta contradictòria, on el transgressor es plasma en un format a l'ús i on l'objecte passa de representat a ser presentat.\nEn el seu recorregut artístic, si bé van començar navegant en el món de la sabata com a «objecte usat», van passar a buscar altres registres, centrant-se, en una primera instància, en la forma que queda marcada en el fang després de passar un objecte industrial, un vehicle. El fet que siga una màquina l'autor de l'objecte a fotografiar, deixa als artistes com a neros «documenta-daures» d'aqueix fet, que no és si més no el pneumàtic sinó el negatiu que queda després del pas d'este.\nEn traslladar els resultats de la fotografia al llenç mitjançant les transferències pretenen dotar-li de més significats, tants com espectadors, perquè no s'aspira a parlar d'una cosa concreta sinó remoure en el que mira una pregunta, sempre la mateixa, què és l'art?\nL'equip MadeInmartíllopis, com que no sabe donar una única resposta, aposta pel procés i el quefer per a intentar que l'atzar permeta trobar alguna llum que els porte a això.\n«Després de treballar durant temps una tècnica que mostrara una mica el que buscaven, que no era visualitzar la petjada en si, sinó un rastre que els permetera dilucidar-la, decidim superposar les fotos desplaçant-les entre elles perquè quedarà com una nebulosa que els acostara a una mica més “in-concret”, més desenfocat, a fi d'afegir més lectures. A este procés l'hem batejat com Escrollage», afirma l'equip de MadeInmartillopis.


TRIBUNA DEL BERGUEDÀ: BASÍLICA DE SANT FELIU. GIRONA\nRetratava la basílica de Sant Feliu de Girona , que per la seva posició extramurs fou fortificada en més d'una ocasió, i és el fruit de diverses etapes constructives i presenta per tant diversos estils arquitectònics. Cal destesar-ne el seu campanar, que constitueix una fita essencial en la imatge monumental de la ciutat.\nDe la primitiva església romànica, dels segles XII-XIII, conserva només la planta basilical. L'edifici actual fou bastit a partir del 1313 en estil gòtic. El 1318 s'acabà de construir el presbiteri, i el 1326 es cobrí la nau amb volta de creueria, amb tercelets. Només el braç esquerre del creuer conserva la volta de canó romànica. La transició entre els dos estils és resolta sàviament per un trifori, poc freqüent en el gòtic català, amb finestres coronelles d'arc de mig punt. A mitjan segle XV, entre 1357 i 1368, es construí també un claustre gòtic, però aviat (1374) s'hagué d'enderrocar per raons defensives. En resten quatre arcades muntades a la porta de migdia.\nL'element més destacat és el campanar, iniciat el 1368 sota la direcció del mestre d'obres gironí Pere Sacoma, i que a causa de les obres de fortificació de l'església no fou acabat fins al 1392. La seva punxa massissa, més pròpia del gòtic nòrdic, era rematada per una agulla que fou escapçada per un llamp el 1651\nA principis del segle XVII (1601), s'edificà la façana barroca, obra del picapedrer gironí Llàtzer Cisterna. La seva composició, que recorda solucions de retaules contemporanis, amb les fornícules sense imatges i un gran rosetó, fou recollida molt posteriorment per Pere Costa a la façana de la catedral (1730). La façana resta entre el campanar i l'altra torre bessona que restà inacabada.\nEntre 1782 i 1792 fou edificada la capella de Sant Narcís, al lloc de l'antic claustre. De planta el•líptica, fou decorada amb pintures murals de Manuel Tramulles i Roig (Barcelona, 1715- 1791, avui molt malmeses. La capella, que fou restaurada a principis de segle XX per Rafael Masó Valentí (Girona, 16 d'agost de 1880 - 13 de juliol de 1935) i el pintor Darius Vilàs i Fernández (Barcelona, 1880 - 1950), guarda un retaule gòtic del segle XV, atribuït a Joan de Borgonya.\nRetratava al darrera de Sant Feliu un edifici religiós que potser no té avui cap funció eclesiàstica i del que m’agradarà rebre’n informació a l’email coneixercatalunya@gmail.com\nUn parell de dies a Girona per un ‘conill de bosc’ començaven a tornar-se claustrofòbics, ens escaparíem a visitar Sant Gregori una tarda, i Sant Martí Vell al matí següent.


Artinaturals, nits de màgia: Somiar i ser feliç no té preu\nDavid Stromboli és un col·leccionista de somriures i cares de sorpresa. És divertit. La seva màgia es plena d’ironia i humor. Es tracta d’un espectacle molt proper i participatiu. La complicitat del públic és un dels ingredients imprescindibles perquè l’espectacle funcioni i sigui tot un èxit. El dia que hi vaig anar el públic assistent l’hi va donar molt de joc ( la Carme “la taquillera”, el noi de Madrid, la “pija”, l’amiga de la “pija”, l’espectador de primera fila que tenia “una vareta màgica”, l’administratiu,…).Quin far de riure!!!\nEn el seu espectacle s’hi pot veure aparicions i desaparicions, transformacions, manipulacions, trucs de màgia clàssics com els de fer aparèixer coloms, monedes i mocadors, trucs amb anelles, jocs de cartes,…\nFa pocs mesos el Teatre Museu El Rei de la Màgia, únic espai teatral i museístic dedicat exclusivament a l’il·lusionisme a nivell Europeu, va oferir la seva última representació. La manca de suport institucional, la falta de comunicació i difusió en els medis de comunicació, i la manca de públic, fan de l’il·lusionisme un art escènica cultural molt poc reconeguda. Actualment són poques les sales on es programen espectacles de màgia. Ocasionalment ho fan La Seca Espai Brossa, Teatreneu, Cincomonos. Cal dons felicitat al Teatre Versus Glòries per aquesta iniciativa.


La nostra història - Coordinadora Valenciana de ONGD\nDes de la creació de la Coordinadora en 1992, hem aprés, hem sumat i hem aconseguit assoliments importants. Recordem alguns dels grans moments.\nEns hem unit per a treballar en la defensa i millora de les polítiques públiques de cooperació, en l’enfortiment de les ONGD, i en l’educació i la sensibilització de la ciutadana sobre les causes en les quals treballem.\nEls nostres principis són…\nPer a dur a terme tot això, al llarg de la nostra història ens hem dedicat a representar col·lectivament a les ONGD valencianes davant les institucions públiques i altres entitats socials. A més, hem posat en marxa serveis i activitats per a les ONGD, i espais de treball, formació i reflexió conjunta. Promovem també campanyes de comunicació i sensibilització com Pobresa Zero, les de promoció el comerç just i la campanya #CooperarMejor.\nSis ONGD -Manos Unidas, Intermón, Acsud Las Segovias, Entrepobles, Càritas i Pau i Solidaritat- funden la Coordinadora Valenciana d’ONGD. Es creen els primers grups de treball, i emetem un primer comunicat de premsa exigint un major compromís de les Administracions Públiques amb la cooperació internacional i la lluita contra la pobresa global.\nGràcies a la pressió de les ONGD i de la ciutadania que va acampar a les nostres ciutats per a reclamar que es destinara el 0,7% del PIB a atallar les crisis humanitàries i la pobresa a tot el món, les institucions comencen a prendre’s seriosament la política de cooperació internacional. Assignen més pressupost i recursos humans.\nNaix la campanya Pobresa Zero, impulsada per la Coordinadora Valenciana de ONGD. La campanya recull aquest any més de 75.000 signatures en la Comunitat Valenciana per a exigir que els governs complisquen amb els seus compromisos de lluita contra la pobresa. Des de llavors, no hem parat d’eixir al carrer per a demanar que l’erradicació de la pobresa global i el respecte als drets humans siguen la principal prioritat en la nostra societat.\nTots els partits polítics amb representació parlamentària signen el “Pacte Valencià contra la pobresa” impulsat per la Coordinadora i Pobresa Zero.\nEns personem com a acusació popular en el Cas Blasco, la causa oberta contra l’ex conseller Rafael Blasco i una trama d’empresaris i funcionaris corruptes, sobre el desfalc de fons destinats a la cooperació internacional ocorregut sota el seu mandat. Posem en marxa la campanya #JusticiaCasoBlasco per a defensar la dignitat de la cooperació i recuperar els diners robats per la trama de polítics i empresaris corruptes\nOrganitzem per primera vegada des de la Coordinadora el Dia Mundial del Comerç Just en la Comunitat Valenciana per a sensibilitzar sobre la necessitat d’un model de producció, comerç i consum que respecte els drets humans i el planeta. En els anys següents les celebracions aniran creixent.\nLlancem Operació Rubik, una plataforma per a facilitar xarxes de participació i oferir a la comunitat educativa recursos pedagògics en matèria d’Educació per a la Ciutadania Global, elaborats per les ONGD de la Comunitat Valenciana.\nAconseguim, per primera vegada, que tots els partits polítics presents en Les Corts i en les corporacions municipals de València, Castelló i Alacant signen abans de les eleccions acords en els quals es comprometen a reforçar les polítiques de cooperació internacional, en procés de consolidació després d’anys de crisis. Aquest mateix any celebrem el Fòrum per a la Cooperació Internacional que volem: destí Drets Humans, i posem en marxa la primera edició dels Premis Cooperació – Comunitat Valenciana.


Fragilitats – Junts Per Roses\nSemblava ahir però ja han passat quatre mesos des de la darrera publicació de La Veu. El motiu és conegut per a tothom, el maleït coronavirus. Aquesta epidèmia ha tingut la “virtut” de posar-nos davant del mirall per veure les nostres fragilitats, a nivell personal o col·lectiu. Entre d’altres, fragilitat personal, social, econòmica, ambiental i política.\nFragilitat personal, en pocs dies tots vàrem veure com amb aquest canvi els nostres projectes a curt i mitjà termini, feines, situacions familiars, patien un fort trasbals. Hem tingut la sensació de viure un malson, o estar veient una sèrie catastrofista.\nFragilitat social, s’ha accentuat per tots els col·lectius amb risc d’exclusió i n’ha apropat a d’altres a aquesta situació.\nFragilitat econòmica, el vigent sistema econòmic dominant, amb la seva geopolitització i mundialització comporta una velocitat de transmissió de les coses positives, algunes, i de les negatives, masses. A nivell local ens ha afectat durant la pitjor època de l’any, primavera i estiu. La dependència del sector turístic s’ha fet més evident que mai. Un simple virus iniciat a milers de quilòmetres de distància ha buidat de turistes els nostres carrers. No cal dir que convé complementar el nostre sector principal amb d’altres, la Zodiac de l’època Pàramo en podria ser un bon exemple.\nFragilitat ambiental, el mal aprofitament i la manipulació per part de la nostra societat de molts recursos naturals o d’origen animal provoquen i seguiran provocant en un futur episodis similars o pitjors.\nFragilitat política, la pitjor cara de la mala praxis política i el tot si val s’ha vist durant aquests mesos al Congrés dels Diputats i a les Conferències del President del Govern amb els de les CCAA. Oposar-se per buscar només el rèdit polític i aprofitar la ocasió per retallar competències sense millorar la gestió a qui retalles en son dues mostres molt clares. A nivell local, crec que l’equip de govern de l’alcaldessa Mindan ha fet una bona gestió en el marc de les seves possibilitats.\nCadascú, a nivell personal, haurà aprofitat o desaprofitat aquest parèntesi. Poques son les coses positives d’aquests període, però sempre n’hi ha. L’esforç del col·lectiu sanitari i de cossos de seguretat i la solidaritat ciutadana en molts àmbits en son exemples. Haurem d’aprendre de la situació, tant per un possible rebrot com per pandèmies futures. Suposo que hem après també que poca broma.\nprevious post: Comunicar…però millor\nnext post: Un estiu per oblidar


Jutgen un home acusat d'abusar sexualment de la seva neta a Riells i Viabrea - Diari de Girona\nJutgen un home acusat d'abusar sexualment de la seva neta a Riells i Viabrea\nL'encausat considera que la denúncia interposada per la jove deriva del divorci dels pares de la menor\nelisabet don | girona 24.05.2018 | 07:06\nJutgen un home acusat d'abusar sexualment de la seva neta a Riells i Viabrea ACN\nDues versions totalment oposades d'una mateixa història amb una sola família com a protagonista i, de moment, amb un desenllaç incert. L'Audiència de Girona va jutjar ahir un home acusat d'haver abusat sexualment de la seva neta a Riells i Viabrea quan aquesta tenia només 9 anys.\nTal com sosté el ministeri fiscal, l'home hauria aprofitat que treballava a casa del seu fill (amb qui havia muntat una empresa) per pujar en més d'una ocasió a l'habitació de la menor i haver-li fet tocaments als pits i la zona genital per sobre i per sota de la roba.\nUns fets que l'acusat va negar rotundament ahir en la seva declaració, assegurant que les acusacions eren «mentida» i que «no sabia per què la jove l'havia pogut denunciar».\nL'home va relatar que, abans del divorci dels pares de la menor, la relació que tenien «era bona» i que precisament havien estat les desavinences derivades d'aquest les que havien pogut causar la pèrdua de contacte.\nUna versió avalada pel seu fill i pare de la víctima, que va assegurar que «era impossible» que l'acusat ho hagués fet. El pare de la denunciant va descriure, doncs, la història de «pel·lícula», assegurant que només ho havien fet «per enfonsar-lo».\nA l'habitació de la menor\nDurant la vista també va es va poder escoltar la declaració de la víctima, actualment major d'edat, que va explicar el que recordava de les suposades agressions, ara fa més de deu anys. La jove va dir que tot havia passat l´any 2006, amb la seva habitació com a escenari durant un període comprès entre els mesos estivals.\nLa víctima va relatar que el modus operandi del seu avi era pujar a l'habitació després de dinar per tal de «jugar a un joc que m'agradaria».\nEra llavors quan la tocava i li deia que «si ho explicava, els seus pares se separarien, que la tancarien en un reformatori i que ningú no la creuria perquè era massa petita».\nUnes instruccions que la nena assegura que li van quedar marcades i que no va poder treure fins més endavant, quan li va confessar els fets a l'àvia i, posteriorment, a la seva mare.\nLa jove va reconèixer que va estar un temps anant al psicòleg i que en l'actualitat mira de deixar enrere tot el que va passar. «No sento res pel meu avi, només sé que no vull veure´l més».\nEl fiscal del cas demana inicialment 15 anys de presó per un delicte continuat d´agressió sexual a menor de 13 anys amb agreujant de parentiu. L´acusació particular eleva la mateixa pena a 16 anys i, pel que fa a la defensa de l´encausat, en demana l´absolució.


El col·legi La Nativitat es compromet amb el medi ambient i mostra el seu projecte “La terra no es compra, es cuida” – Ajuntament de Burjassot\nEl col·legi La Nativitat es compromet amb el medi ambient i mostra el seu projecte “La terra no es compra, es cuida”\nL’alumnat del col·legi La Nativitat de Burjassot porta uns mesos treballant en la conscienciació mediambiental. Un treball que sorgia el mes de setembre passat amb l’objectiu de posar en pràctica tots els conceptes que aprenen en el centre sobre la importància de reciclar en el propi col·legi.\nAixí, en el col·legi posaven en marxa un projecte d’aprenentatge i servei (APS), al qual han posat per nom “La terra no es compra, es cuida”, que començava amb un scape room, organitzat pels tutors de cinqué, per a motivar als alumnes a aconseguir canvis en el col·legi en matèria de reciclatge. A més, l’alumnat també va veure la pel·lícula “Lorax”, relacionada amb la cura del medi ambient i va tindre l’oportunitat d’escoltar un conte de la mateixa temàtica.\nDesprés de l’elecció del nom del projecte, també van crear una mascota “Paperplás”, que els està ajudant a transmetre tota la informació que volen fer arribar a la resta del col·legi en matèria mediambiental i de reciclatge perquè tot l’alumnat s’implique de manera activa en el projecte.\nA més, han elaborat una carta de perdó a la Terra i, com a servei a la societat, en tractar-se d’un APS, s’han proposat reduir el paper d’alumini en tot el col·legi, no utilitzar botelles de plàstic en classe i substituir-les per cantimplores i fer papereres de reciclatge de paper i plàstic en cada classe, en les cases dels alumnes, així com per al pati i per als corredors.\nA totes aquestes accions s’uneix l’elaboració d’un vídeo que també s’ha difós per a aconseguir l’ajuda de tota la comunitat educativa del centre, la fabricació d’un porta entrepans, en el taller de costura, per a reemplaçar el paper d’alumini dels esmorzars i, com s’ha assenyalat, la substitució de les botelles de plàstic per cantimplores.\nPer a continuar avançant en aquest gran projecte, l’alumnat de cinqué es desplaçava fins a l’Ajuntament de Burjassot on era rebut per l’alcalde i responsable de l’àrea de Transició Ecològica, Rafa García, al qual van tindre l’oportunitat d’explicar-li el seu projecte i, a més, fer-li diferents peticions. Implicat en la cura del medi ambient i de l’entorn que envolta el municipi, el màxim representant municipal també ha volgut participar en aquest genial projecte d’una manera directa i els feia lliurament, al costat de l’Oficina de Sostenibilitat Local, de bosses per a reciclar que podran situar en el centre. Cadascuna d’elles, amb el color corresponent als residus que es poden depositar.\nDesprés de tot aquesta gran faena, encara els queda una part molt important i és traslladar tot alló que estan aprenent a les seues llars i a la ciutat de Burjassot. Així, pròximament, visitaran Burjassot Ràdio i realitzaran un programa especial de conscienciació per a informar a tota la ciutadania de la necessitat de la cura del medi ambient.\nTot el treball que ha realitzat fins ara es pot veure en aquest BLOG.\nmedi ambient, educació, col·legi, La Nativitat


Blocs de construcció per estimular al bebè, com fabricar-los a casa? | Consumer\nBlocs de construcció per estimular al bebè, com fabricar-los a casa?\nEls blocs de construcció diverteixen al bebè mentre que estimulen les seves habilitats i sentits\nAls bebès els agraden activitats com copejar els blocs de construcció uns amb uns altres o construir torres i derrocar-les. I així, sense adonar-se, estimulen la seva creativitat i es familiaritzen amb nocions espacials, colors, formes i textures. En aquest article es descriu el caràcter recreatiu i estimulant dels blocs de construcció per als nens i s’ofereixen idees per fabricar aquests blocs a casa, de forma artesanal.\nBlocs de construcció per a bebès, divertits i estimulants\nLes joguines per a bebès cada vegada són més sofisticats, però existeixen alguns clàssics que no solament no passen de moda, sinó que són fonamentals tant per a la diversió com per a l’aprenentatge del petit. És el cas dels blocs de construcció, cossos geomètrics de diversos materials, formes i colors.\nEls blocs de construcció atreuen l’atenció dels nens des que són bebès. A partir dels sis mesos, ja intenten agafar-los i portar-los-hi a la boca. Cap a l’any de vida, en general, ja són capaces d’apilar-los i també gaudeixen en llançar uns contra uns altres.\nEl joc amb blocs de construcció estimula la creativitat dels bebès\nAlgunes activitats per a nens amb aquests blocs els resulten molt divertides, com bolcar sobre el sòl el recipient on els blocs estan guardats o derrocar una pila feta per un adult.\nEls blocs bàsics tenen forma de galleda, encara que també hi ha molts altres models: prismes rectangulars, cilindres, cons i piràmides. Com les grandàries i colors també varien, és possible una gran varietat de peces diferents.\nEs construeixen amb materials tous, similars a l’esponja, o bé de plàstic. Els primers són molt bons pels més petits, perquè són més lleugers i no hi ha perill que es facin mal amb ells, mentre que els més resistents són millors para quan els nens tenen prop d’un any i comencen a copejar-los i edificar amb ells.\nEn general, com els blocs són d’una sola peça, de gran grandària i bastant resistents, no comporten perill que es trenquin i el bebè pugui empassar algun fragment.\nBlocs de construcció infantils perquè creixi la intel·ligència\nEl joc amb aquestes peces permet als més petits desenvolupar les nocions vinculades amb l’espai i les formes. Els experts, com els de el programa Una millor cura dels nens, desenvolupat a Estats Units, recorden que els blocs de construcció estimulen la creativitat i imaginació dels bebès, ja que representen amb ells innombrables elements de la realitat: edificacions, vehicles, animals, persones, etc.\nAquest tipus de joguines també permet al nen treballar la diferenciació per colors, la seva motricitat fina, l’habilitat manual i la construcció d’estructures en equilibri. I també li ajuda a introduir-se, a poc a poc, al món de les matemàtiques i el raonament lògic.\nA més, un gran avantatge dels blocs de construcció és la seva perdurabilidad: els bebès comencen a manipular-los quan tenen uns mesos de vida, però poden entretenir-se amb ells fins a diversos anys després.\nFabricar blocs de construcció a casa\nAl mercat hi ha una gran varietat de blocs de construcció per a nens, però existeix la possibilitat de fabricar-los a casa i passar un bon moment al costat dels petits mentre aquesta tasca es duu a terme.\nBlocs de construcció per a bebès amb tetrabrik. Una manualitat amb nens senzilla, amb materials reutilitzats, és confeccionar-los amb caixes de tetrabrik de llet o sucs. Per a això, cal rentar i assecar bé el recipient i després retallar-ho amb la forma necessària.\nEl cos més senzill per realitzar és una galleda, el plànol bàsic de la qual consisteix en sis quadrats de la mateixa grandària disposats en forma de lletra T (com en aquesta imatge).\nEls blocs de construcció es poden fabricar a casa, amb tetrabriks o poliestirè expandit\nDesprés de plegar els costats, es peguen amb cinta adhesiva. Abans de pegar l’últim costat (quan el cos té forma de caixa oberta), es pot emplenar amb boletes de paper de periòdic perquè no sigui tan lleuger.\nUna vegada que ja està tancat, el bloc es pot decorar de les maneres més creatives: folrar tot d’un mateix color, pintar cada cara un color diferent, pegar dibuixos o lletres en les cares del cos, etc.\nFinalment, per donar un bon acabat i evitar que es deteriori molt ràpid, es recobreix tot el cos amb plàstic adhesiu, com el qual s’utilitza per folrar llibres o carpetes.\nBlocs de construcció amb poliestirè. Una altra possibilitat és fabricar els blocs per a bebès amb poliestirè expandit (o un material similar) i recobrir-ho amb tela, com explica el blog Gripaus i Princeses. Igual que els realitzats amb cartró de tetrabrik, es pot emplenar de boletes de paper de periòdic perquè el cos sigui una mica més pesat.\nLa tasca de folrar els blocs amb tela és una mica més treballosa que fer-ho amb paper i plàstic adhesiu, però fa que els cossos quedin més vistosos i permet afegir un altre element diferenciador per estimular els sentits del nen: els diferents relleus i textures, que poden ser diferents en les cares d’un mateix objecte.\nBlocs per a bebès amb fusta. Fabricar els blocs de fusta és una alternativa més costosa, perquè exigeix comptar amb eines específiques i certs coneixements. No obstant això, el treball té com a premi el valor que adquireix el que fa un de mateix i en què, a l’ésser de fusta, tindran una llarga vida útil, al contrari que les galledes d’altres materials.\nnens bebès blocs de construcció juegos-ca jugar-ca manualidades-ca


L'ambaixada dels EUA a Madrid emet un comunicat per "reiterar" que "Catalunya és un afer intern d'Espanya" - Diari de Girona\nL'ambaixada dels EUA a Madrid emet un comunicat per "reiterar" que "Catalunya és un afer intern d'Espanya"\nEl text diu que Washington està compromesa amb "una Espanya forta i unida"\nacn 12.04.2017 | 19:06\nL´ambaixada dels Estats Units a Madrid ha emès un comunicat per "reiterar", com recorda que ha fet "en anteriors ocasions", que Catalunya "és un afer intern d´Espanya". "Estem profundament compromesos a mantenir la relació amb una Espanya forta i unida", diu el text, que arriba després del viatge als EUA del president de la Generalitat, Carles Puigdemont, i de les seves entrevistes amb el Premi Nobel de la Pau i expresident nord-americà Jimmy Carter, i amb diversos congressistes.\n"Espanya és un aliat vital, soci i amic dels Estats Units", destaca l´ambaixada nord-americana, que indica que els dos estats estan "units per la història i els valors comuns".\nEl comunicat de l´ambaixada, de dotze línies, comença parlant dels "reptes mundials" com la "cooperació internacional, la pau, la seguretat i la prosperitat econòmica" en què han de treballar "estretament" els EUA i Espanya, i segueix remarcant la utilitat de l´aliança nord-americana amb Espanya en aspectes com "el creixement econòmic", la "lluita contra Estat Islàmic" o la "prevenció de l´extremisme violent".\nEn el tercer i últim paràgraf, el comunicat fa referència a Catalunya. "Volem reiterar que, com hem comunicat en anteriors ocasions, la posició del govern dels Estats Units sobre Catalunya és que és un afer intern d´Espanya. Estem profundament compromesos a mantenir la relació amb una Espanya forta i unida", indica el text.


El «gironisme» s'expandeix - Diari de Girona\nEl «gironisme» s'expandeix\nLa dinovena penya oficial del Girona FC, la de la Vall del Llémena, s'inaugura a Sant Gregori amb l'assistència de Geli, Bounou i Alcalá · El col·lectiu funciona des del desembre i té més de 160 socis\nEl gironisme segueix la seva imparable expansió. L'arribada del Girona al futbol professional el 2008 ja va servir per disparar una massa social, fins aleshores, adormida, i l'ascens a Primera ha acabat d'engrescar un col·lectiu de penyes que ja toca la vintena. Ahir, a Sant Gregori, es va fer la inauguració oficial de la número 19, la de la Vall del Llémena, al Cafè d'en Quel. Hi van anar, entre d'altres, el president, Delfí Geli, el secretari tècnic, Quique Cárcel, els jugadors Alcalá i Bounou i representants de la Federació de penyes. La vintena penya del Girona, els Esquenapelats de l'Escala, serà la propera a presentar-se en societat.\nOficialitzada des del desembre, i amb un total de 165 socis, la penya de la Vall del Llémena està presidida per Lluís Pujadas. Tot va començar a l'estiu quan un grup nombrós de seguidors de Sant Gregori «i d'altres pobles de la Vall del Llémena, que sempre ens trobàvem a Montilivi els dies de partit, ens vam plantejar si valia la pena fer alguna cosa per aglutinar-nos a l'estadi». Al juliol van fer una primera reunió, on van constatar que la idea era engrescadora. A l'agost, ja més seriosament, van tirar el projecte endavant. S'ubiquen, majoritàriament, al gol nord i ja són 165 socis. Quan va arrencar la temporada encara estaven en procés de ser reconeguts com a penya oficial, aspecte que es va acabar confirmant el desembre passat.\n«Jo em vaig enganxar al Girona que en Sergi Raset era jugador perquè el coneixem i l'anàvem a veure. Amb l'ascens a Segona em vaig fer soci i ja no ho he deixat, i ara hi tinc tota la família engrescada. Els meus fills ja no són del Barça, són del Girona», explica orgullós Pujadas. Ara, està concentrat en el partit de diumenge contra el Vila-real: «Ens venen enfrontaments directes clau per a la permanència. Són partits de sis punts. Crec fermament que ens salvarem, però diumenge el duel és clau per anar a Balaídos amb tranquil·litat».\nLa vintena de penyes que té avui el Girona són: Immortal, Guíxols Costa Brava, Gironina, Eloi Vilablareix, Barbero Bailongo, Nord Àlex Granell, Saltenca, Sils Vallcanera, Jandrista, Pablo Machine, Paparres, Pere Pons, Cassanenca, Sant Narcís, Jovent Gironí, Gironina Blanes, Costa Brava sud, Pla de l'Estany, Vall del Llémena i Esquenapelats de l'Escala.


El TSJC dóna a Manos Limpias el control de l’acusació pel 9-N | Catalunya | EL PAÍS Catalunya\nEl TSJC dóna a Manos Limpias el control de l’acusació pel 9-N\nEl tribunal salva l'últim escull processal abans de decidir si cita com a imputat Artur Mas per la consulta independentista\nBarcelona 4 MAI 2015 - 18:48\tCEST\nManos Limpias dirigirà l'acusació popular contra Artur Mas en la querella pel referèndum del 9 de novembre passat. El Tribunal Superior de Justícia de Catalunya (TSJC) ha atorgat al sindicat la "direcció" de les sis entitats que s'han personat en la causa judicial com a acusació popular: els partits Vox i UPyD, l'Associació Pro Justicia XXI, els sindicats Sindicat Professional de Policia, Unió Federal de Policia i Manos Limpias, i el ciutadà particular Alberto Delgado Sánchez.\nLa interlocutòria del TSJC exigeix que cada entitat aboni una fiança en metàl·lic de 3.000 euros (300 en el cas de Sánchez) per figurar en el procés. "Les sis acusacions populars actuaran sota una mateixa direcció i representació", la de Manos Limpias, "tret que, actuant d'acord, proposin una altra solució, que haurà de ser aprovada per aquesta sala", assenyala la resolució judicial. Manos Limpias ha aconseguit la direcció perquè va ser la "primera" que es va querellar contra Mas després de la celebració del 9-N.\nEl magistrat Josep Manuel Abril al·ludeix a una sentència del Tribunal Suprem que anteposa la posició de les parts en el procés a les seves possibles diferències ideològiques. Assenyala, també, que en reduir les acusacions a una sola representació processal es prevenen retards injustificats en la investigació dels fets.\nLa resolució assenyala que les querelles presentades per aquestes entitats tenen un mateix origen: la convocatòria d'una consulta popular per part de la Generalitat, que es va acabar fent el 9 de novembre passat. Al desembre, el TSJC va decidir admetre a tràmit parcialment aquestes querelles i també la de la Fiscalia General de l'Estat. El tribunal investiga Mas i dos membres del seu govern –la vicepresidenta Joana Ortega i la consellera d'Educació Irene Rigau–per haver comès, presumptament, un delicte de desobediència en organitzar la consulta del 9-N.\nResolta la controvèrsia sobre les acusacions populars, el TSJC té ara via lliure per impulsar la investigació. El tribunal pot cridar a declarar com a imputats Mas, Ortega i Rigau, però també s'ha de pronunciar sobre una sèrie de diligències que la Fiscalia va demanar fa dues setmanes. Entre altres coses, la Fiscalia ha sol·licitat al TSJC que demani a la Generalitat multitud de documents per saber quant va costar la consulta del 9-N a l'erari públic.


Jesús Burgueño: "Cal racionalitzar el mapa municipal"\nTerritori Jesús Burgueño (Barcelona, 1963) és doctor en geografia i professor a la Universitat de Lleida. Va formar part de la comissió que va elaborar l'any 2000 l'informe de revisió del model d'organització territorial de Catalunya, més conegut com a informe Roca\nN.P. 08/01/2012 00:00\nSón vigents les propostes de l'informe Roca?\nA grans trets sí, però s'hauria d'actualitzar especialment atenent el context socioeconòmic, la crisi i la necessitat d'optimitzar els recursos. Entre els ajuntaments i la Generalitat no convé que hi hagi un excés de nivells intermedis i s'ha de pensar en cada cas quin seria el nivell intermedi més idoni per prestar serveis als ajuntaments.\nQuins aspectes són més vigents?\nEntenc que moltes coses de la filosofia. El tema dels municipis és més vigent que mai. Cal repensar el mapa municipal i cal una revisió global de comarques, vegueries i ens metropolitans amb un dictamen socioeconòmic i un estudi de les necessitats dels ajuntaments. Cal legislar sota una visió de mínims en un sentit d'economia de mitjans i establir ens que siguin útils per cada zona. Hi ha inflació d'ens, i cal racionalitzar.\nLa crisi ha de condicionar l'organització territorial, doncs?\nSí, perquè fins ara s'ha legislat amb una certa percepció que els mitjans econòmics eren il·limitats i que es podien crear ens a la carta, i s'ha vist que no és així. S'ha de repensar molt bé què és imprescindible i que és el més econòmic i eficaç, i no crear més coses, que no dóna per a tant.\nSeria ideal que Catalunya tingués la potestat de decidir quin ens és més idoni per prestar suport als ajuntaments i fer una funció única entre municipis i Generalitat. En algun cas podria ser la vegueria, potser al Pirineu li interessen més les comarques, a Barcelona l'àrea metropolitana... Triar segons el cas, però que només hi hagi un ens.\nI els municipis?\nAniria més enllà i no em fixaria només en els petits. Hi ha casos de municipis més grans que són clarament millorables, que des de l'òptica de l'eficàcia no s'aguanten. Cal una reforma municipal no només dels municipis de menys de 250 habitants, sinó dels casos en què clarament hi hagi un guany a tenir un ajuntament en comptes de dos, encara que tinguin més de 1.000 o 2.000 habitants. La reforma integral municipal és imprescindible.\nI què farem amb les diputacions?\nDesprés de la sentència del TC l'esquema que proposàvem s'ha enfonsat. Estem en un atzucac. No podem crear vegueries si no canviem les províncies, i les províncies no ens les canviaran mai de la vida. Caldria aprofitar que ara estan qüestionades a escala espanyola per establir que la Generalitat pugui organitzar els nivells intermedis com vulgui.\nLes EMD podrien ser una solució per a la supressió de municipis?\nEstà previst a la legislació vigent, però tampoc no ens passem. Hi ha territoris que en tenen moltes, com Portugal, i també tenen la seva organització administrativa. Si s'entén que són per donar continuïtat simbòlica i social està bé, però no ens amb autonomia financera, fiscalitat i funcionaris.


S'ha mort la poeta Montserrat Abelló a noranta-sis anys - Breus - Cultura - Dones en Xarxa\nLa poeta i traductora Montserrat Abelló s’ha mort avui a noranta-sis anys. Nascuda a Tarragona el 1918, esdevingué la mare de les poetes de la generació del setanta, i avui és encara un referent important de les més joves. El seu feminisme i una gran destresa la van portar a traduir, sobretot, Sylvia Plath, Adrienne Rich i Anne Sexton. Va rebre reconeixements, com ara el Premi d’Honor de les Lletres Catalanes, el 2008, i la Creu Sant Jordi, el 1998.\nAbelló va estudiar a l’Institut Tècnic Eulàlia, on va coincidir amb Josep Palau i Fabre. Després va entrar a la Universitat de Barcelona i, en acabat, començà a fer classes en un institut.\nLa guerra la marca: creure en grans ideals, les causes justes, va ser un revulsiu que la va situar al món. Però la guerra es va perdre i ella va acompanyar el seu pare a l’exili, mentre la mare i els germans es quedaven a Catalunya. De primer es va instal·lar a Londres i va treballar per als qui fugien de la persecució nazi. Després va anar-se’n a Xile.\nL’etapa de Xile, una vintena d’anys, va ser llarga i important. S’hi casà amb Joan Bofill i tingué tres fills, l’últim dels quals amb síndrome de Down. Aquest fet la va trasbalsar i li va despertar la necessitat d’escriure poesia, a raig.\nPerò no va publicar el primer llibre, ’Vida diària’, fins l’any 1963, quan ja havia tornat a Barcelona i tenia més de quaranta anys. I després en va passar divuit més sense fer-ne cap. ’No me’n vaig adonar, perquè no vaig deixar de fer coses’, digué. El 1981 s’edità ’Paraules no dites’. I amb la jubilació començà a publicar regularment: ’El blat del temps’ (1986), ’Foc a les mans’ (1990), ’L’arreu de l’aigua’ (1995), ’Són màscares que m’emprovo’ (1995), ’Dins l’esfera del temps’ (1998). El 2002 apareix el volum ’Al cor de les paraules’, que recull tota la seva obra poètica. I després encara s’editen ’Asseguda escrivint = Seated Writing’ (2004) i ’Memòria de tu i de mi’ (2006).\nL’any 2002 va aplegar la seva obra poètica en un únic volum, ’Al cor de les paraules’, guardonat amb els premis Cavall Verd - Josep M. Llompart, Cadaqués - Quima Jaume i Lletra d’Or. L’any 2007 va rebre el premi Cavall Verd - Rafel Jaume per les traduccions de Sylvia Plath, i el 2008 el Jaume Fuster dels Escriptors en Llengua Catalana, el Premi d’Honor de les Lletres Catalanes i el Premi Nacional de Cultura. El 1998 li havia estat concedida la Creu de Sant Jordi.\nLa cerimònia de comiat serà el dissabte, 13 de setembre, al tanatori de les Corts.


EL PENEDÈS LLEGENDARI *. BORREGO PÉREZ, JUAN CARLOS. 9788497916745 Llibrería Horitzons\nEL PENEDÈS LLEGENDARI *\nEl Penedès llegendari és una capbussada en la rondallística del Penedès. Estructurat com un catàleg de llegendes amb un to de narració literària, pretén ser una eina de consulta i lectura per a tot tipus de lectors, tant infantils com adults, alumnes d'institut, professors, estudiosos de la rondallística i l'etnografia. Les llegendes estan estructurades per temes: pirates berbers, la frontera del comtat sud de Barcelona, la imposició del feudalisme, la Guerra del Francès, les carlinades, les fades, les bruixes, les anècdotes..., i cada apartat s'obre amb una introducció, un complement per transportar el lector a l'època en què la llegenda neix i evoluciona.\nL’autor, Juan Carlos Borrego, presenta en aquest llibre, 13 excursions per descobrir la Terra Alta amb profunditat, a través dels itineraris ancestrals de les seves romeries, algunes de temps tant reculats com l'Edat Mitjana.A peu per les barrancades de la comarca, el Riu Algars, la Serra de Pàndols o els vessants de la Serra de Cavalls es podrà conèixer un territori sem...


Experiència europea: Employment Toolkit.\nFin de obregon y la fundacion del pnr by Eddras Coutiño Cruz 1486 views\nComo mantener el peso una vez que ... by dafevi 96 views\nInformación de ramos del primer sem... by Isabel Cornejo 1582 views\nPresentación edrras racionalidad by Eddras Coutiño Cruz 1312 views\nLey De Medios by Kumari 64 609 views\nComprenderse (Nuevo) by Nifra Madero 1051 views\nA càrerc de: Fundació Esplai: Sr. Isidre Bermúdez i D-O-T: Laia Fauró.\n1. Kit d’eines per alfoment de l’ocupabilitatKC4all: Key Competences for All http://keycompetences.eu\n2. KC4all: Punt de partida Telecentre.org -> Telecentre-Europe www.telecentre-europe.org Els membres de l’equip de coordinació tenen l’objectiu comú: de satisfer una necessitat detectada a les xarxes de Telecentres europees: La creació de recursos per fer front a la creixent demanda d’assessorament en ocupabilitat\n3. KC4all: El procés Comissió Europea – EACEA (Agència Executiva d’Educació, Audiovisual i Cultura) Programa Lifelong Learning: Aprenentatge al llarg de la vida Subprograma Grundtvig: Formació d’adults EMPLOYMENT TOOLKIT: KEY COMPETENCES FOR ALL (KC4all) Creació de partenariat / consorci d’entitats Distribució de tasques (WP): recerca  disseny del toolkit  implementació del toolkit  formació de facilitadors  prova pilot  versió refinada  divulgació  explotació\n4. KC4all: Consorci d’entitats D-O-T Research & Consultancy (Espanya) www.d-o-t.eu EOS (Romania) www.eos.ro Fundación Esplai (Espanya) www.esplai.org Interface 3 (Bèlgica) www.interface3.be LASA (Regne Unit) www.lasa.org.uk LIKTA (Letònia) www.likta.lv University of Dortmund (Alemanya) www.sfs-dortmund.de\n5. KC4all: web + plataforma\n6. KC4all: productes i conseqüències Productes finals: 1. Toolkit for end users – maleta de recursos per usuaris finals 2. Handbook for Facilitators – manual pels dinamitzadors 3. Guidelines for New Actors – guia per altres actors Altres resultats/conseqüències positives del projecte: • Intercanvi d’experiències en el camp de l’educació (no formal) d’adults sobre l’ocupabilitat. • Posada en marxa d’una comunitat europea amb incidència en el sector.\n7. Què és el Toolkit? • És un combinació innovadora basada en les TIC, de continguts, serveis, pedagogies i pràctiques d’aprenentatge permanent. • És un eina destinada preferentment als usuaris i als dinamitzadors dels espais TIC però pot ser usat eficaçment per els centres de promoció econòmica, de formació professional i d’educació d’adults. • Pot ser utilitzat de manera independent per l’usuari final, però es recomana lús preferent en contextos de grup liderat per un facilitador o professor.\n8. Per què serveix el Toolkit? • Per què els participants reflexionin sobre les seves expectatives de treball, les avaluïn y estableixin les pròpies metes. • Per què a partir de l’estudi de casos, elaborin estratègies per afrontar activament la recerca de feina. • Per reflexionar individualment i en grup i compartir i comparar experiències.\n9. Competències clau Seguint les recomanacions del Parlament i del Consell europeu, el toolkit centra la seva acció en les 8 competències clau per a laprenentatge permanent: – Comunicació en llengua materna – Comunicació en llengües estrangeres – Competència matemàtica i en matèria de ciència i tecnologia – Competència digital – Aprendre a aprendre – Competències socials i cíviques – Sentit de la iniciativa i l’esperit empresarial – Consciencia i expressió cultural El KC4all, posa l’èmfasi especialment en el pensament crític, la iniciativa, la resolució de problemes, la avaluació de riscos, la presa de decisions i la gestió constructiva dels sentiments\n10. Objetius Competències digitals • Desenvolupar competències en l’ús de les eines d’ofimàtica bàsica i de navegació per Internet. • Desenvolupar habilitats en comprendre, produir y presentar informació. • Adquirir capacitats cercar, accedir i usar els serveis bàsics de recerca de feina per Internet.\n11. Objetius Aprendre a aprendre • Entès com la capacitat d’organitzar-se el propi aprenentatge, tant de forma individual com en grup. • Adquirir la capacitat dadministrar el temps amb eficàcia, per resoldre problemes i adquirir, avaluar, assimilar i aplicar els nous coneixements y habilitats en un context personal. • Aprendre a gestionar la pròpia trajectòria professional.\n12. Objetius Competències socials i cíviques • Enteses com les necessàries habilitats interpersonals per a la interacció “un-a- un” o grupal. • Adquisició de la capacitat personal per a comunicar-se de manera constructiva en distints entorns\n13. Objetius Sentit de la iniciativa i de l’esperit emprenedor • Adquisició de la capacitat d’assumir les responsabilitats de les pròpies accions • la capacitat de desenvolupar un pla estratègic personal, establint i complint objectius i generant motivació per a lèxit • Desenvolupar habilitats en organitzar, gestionar, comunicar, avaluar i portar un registre en les accions en la cerca activa d’ocupació.\n15. Estructura • Cada part consta de dos subparts – El recursos en línia, son materials de diferent tipus que ofereixen informació útil per al desenvolupament dels objectius de la part – Els tallers pràctics es basen en l’estudi de casos en el que els participants s’involucren en ajudar a una persona fictícia, la María López, en la resolució dels problemes que se li presenten en la seva recerca de feina. En un segon moment del taller, transferiran aquests coneixements adquirits al seu propi cas.\n16. Les parts del Toolkit La primera part ¡Elige! • Ajuda als participants a triar una professió ajustada a les seves habilitats, competències i interessos. • Consta de dos tallers, el primer adreçat a millorar l’avaluació de competències i el segon pensat per millorar les capacitats de cerca a la web i en l’adquisició d’habilitats en l’ús del processador de text.\n17. Les parts del Toolkit La segona part ¡Prepárate! • Pretén ajudar als participants a sol·licitar una ocupació, tot treballant les competències TIC necessàries per organitzar la recerca de feina, comparar ofertes i preparar un CV i una carta de presentació eficients. • Aquesta part també millora les competències en lús de les eines d’ofimàtica.\n18. Les parts del Toolkit La tercera part ¡A por ello! • Incrementa la consciencia dels participants en les possibilitats que ofereixen les xarxes socials en la creació d’oportunitats de treball i planteja la necessitat de gestionar la identitat digital. • També mostra com els usuaris poden promocionar-se a si mateixos utilitzant les eines 2.0 i els programes de presentació.\n19. Requeriments tecnológics • El context és de “baixa tecnologia” per tal de poder-se adaptar al màxim de situacions possibles. • El toolkit està pensat per funcionar igualment en entorns Linux i en entorns Windows. • El toolkit funciona bé amb els navegadors més usuals: Chrome, Explorer Firefox, Safari i Opera. • És també compatible amb els sistemes operatius dels smartphones (Windows Mobile, iOS y Android) • Es recomana que cada alumne usi una memòria USB per guardar els seus documents. (un CV es un document personal)\n20. Organització educativa • Son recomanables dos grandàries de grup: 5 o 10 alumnes per facilitador. El primer cas seria el típic de un grup amb baix nivell inicial i que necessita més recolzament. • Recomanem un participant per ordinador. • Recomanem una disposició social de l’aula y a ser possible recolzar-se en un projector. • Encara que es millor realitzar el taller amb un facilitador i en un entorn grupal, el material també pot ser usat en un context d’autoformació.\n21. Organització educativa Podem organitzar temporalment el taller de diverses maneres, per exemple: • De manera consecutiva i realitzar-ho tot del principi al final • Realitzar una part en concret • Desenvolupar un sol taller, o utilitzar un sol recurs en línia\n22. Parte 1- ¡Elige! Parte 2 – ¡Prepárate! Parte 3- ¡A por ello!Introducción 0.5 horas Introducción 0.5 horas Introducción 0.5 horasRecursos Recursos Recursos 3 horas 3 horas 3 horasonline online onlineTaller 1 3.5 horas Taller 1 1.5 horas Taller 1 2.5 horasTaller 2 3.5 horas Taller 2 1.5 horas Taller 2 3.5 horas Taller 3 3.5 horasEvaluación 0,5 horas Evaluación 0,5 horas Evaluación 0,5 horasNúm. Total 11.0 horas Núm. total 10,5 horas Núm. total 10.0 horas\n24. Són iguals els diferents toolkits? • Transculturalització • Traducció + adaptació + localització\n25. Transculturalizació del Toolkit • La transculturalizació és aconseguir que el lector final es trobi còmode i familiaritzat amb els textos que llegeix, amb els materials que utilitza i en la navegació per la plataforma. • En aquest treball és important pesar en termes del model constructivista, de generació de models a partir del punt de vista de la persona i del model connectivista que proposa la utilització interrelacionada de distints materials y diferents eines i mèdies. • Es va més enllà d’una simple traducció i substitució d’uns materials per uns altres: es treballa per conceptes, que un cop definits i consensuats entre els partners, impliquen cercar i trobar aquell material que desenvolupa aquell objectiu. • Cada toolkit pot ser diferent i al mateix temps aconseguir les mateixes fites y treballar els mateixos objectius.\n26. Transculturalizació del Toolkit Per exemple • Cercar exemples y continguts reconeixibles pels usuaris finals. • Adaptació del text als hàbits culturals i emocionals del grup lingüístic, a partir de imatges i metàfores reconegudes en l’entorn. • Incorporar documents (com per exemple articles periodístics): Es cerquen a nivell local/regional, amb l’objectiu de situar l’emissor el més proper possible del receptor.\n27. Reptes i compromisos\n28. Moltes gràcies per la vostra atenció e-mail: info@keycompetences.euWeb page: www.keycompetences.eu\nFin de obregon y la fundacion del pnr\nInformación de ramos del primer semestre 2011 [modo de compatibilidad]


La Pasqua Interreligiosa del Raval reivindica la riquesa de la diversitat | betevé Web\nRedacció btvnotícies dijous 10 de maig, 2018 , 22.32\nUna cinquantena de persones defensen la convivència al barri en la sisena edició de la festa interreligiosa\nEl Grup Interreligiós del Raval i la Fundació Tot Raval han organitzat per sisè any consecutiu aquesta celebració interreligiosa a la rambla del Raval. Enguany, el motiu és la convivència al barri des de la riquesa de la diversitat. És per això que s'ha convidat els veïns a participar en una pluja d'idees per plasmar els seus pensaments, desitjos i propostes al voltant de textos positius sobre el Raval. L'objectiu era construir un text comú a partir de les diferents aportacions dels assistents.\nUna cinquantena de veïns del barri s'han acostat a la rambla del Raval aquest dijous a la tarda per la Pasqua Interreligiosa, un acte que, per sisena vegada, s'ha celebrat a la rambla del Raval. L'acte ha comptat amb la presència del director general d'Afers Religiosos, Enric Vendrell, i de la regidora de Ciutat Vella, Gala Pin. Tots dos han posat de manifest la riquesa que suposa la diversitat als barris, ciutats i països, i l'han defensat com a bon model convivencial.\n17 anys promovent el diàleg interreligiós\nEl Grup Interreligiós del Raval, nascut l'any 2001, està format per 14 entitats religioses, socials i culturals del barri, com ara el Consell Islàmic de Catalunya, la Comunitat Parroquial del Carme, l'Església Protestant Barcelona-Centre, l'Entitat Educativa o la Fundació Benallar. Durant l'any organitza diverses activitats al voltant de les celebracions principals de totes les confessions, com el Nadal, la Pasqua o el ramadà, per promoure la bona convivència i lluitar contra els estereotips.\nconvivènciael RavalFundació Tot Raval


Des del Bages » Evangeli\nArxiu per a 'Evangeli' Categories\nClassificat com a Evangeli,Textos per refundar l'Església\nAl·leluia! Es restitueix a Maria Magdalena el nom d’Apòstola dels apòstols en un Prefaci particular, com els altres apòstols, que s’haurà de llegir en el dia de la seva festivitat (22 de juliol). El nom d’Apòstola dels Apòstols està testimonejat ja en sant Hipòlit de Roma (s. III) i difós , entre altres, per sant Agustí (s.V) i sant Tomàs (s XIII).\nEn els evangelis M Magdalena apareix seguint a Jesús, a la crucifixió, al sepulcre buit on se li apareix Jesús ressucitat, que l’envia a anunciar-ho a altres apòstols. Destaquen per tant una proximitat a Jesús, que cap altre apòstol pot ostentar, llevat del deixeble estimat, anònim, que surt a l’evangeli de Joan. Només a l’evangeli de Lluc Pere ocupa un lloc semblant, com als evangelis apòcrifs de Pere i Tomàs, en canvi en aquests evangelis M Magdalena perd el rol de testimoni de la resurrecció. Al final de l’evangeli de Tomàs, Pere diu a Jesús que acomiadi M Magdalena, perquè és una dona i no és digna de la vida. Però Jesús li respon que no pateixi que ja la farà mascle. Què vol dir això últim? Senzillament que les dones no podien donar testimoni segons la cultura jueva de l’època. Però per Jesús la norma cultural queda més que qüestionada. Però Lluc exigeix els homes, que vulguin seguir a Jesús, a més de deixar pares,casa, fills i filles, han de deixa la dona, cosa que no diuen els altres evangelis. També sorprèn que als Fets dels Apòstols alhora de substituir Judes, Pere, a més de les dues condicions: haver seguit a Jesús i ser testimoni de la resurrecció, imposi una tercera, la de ser baró. D’on s’ho treu? Devia tenir a la ment que les dones no podien ser testimònies?\nPel que fa als 12 apòstols hi ha dues llistes als sinòptics en què no coincideixen els noms . L’evangeli de Joan només cita una vegada els dotze sense destacar-ne cap funció especial, la resta de vegades parla sempre de deixebles (homes i dones). Als fets dels apòstols l’activitat apostòlica dels 12 queda reduïda a Pere, Jaume i Joan. L’activitat evangelitzadora d’Esteve i Felip sorprèn per ser dos diaques dels set que s’havien elegit per distribuir menjar a les vídues hel·lenistes. Més de la meitat del llibre parla de l’activitat de l’apòstol Pau, que no és un dels 12, i no compleix la condició d’haver seguit a Jesús en vida. A Romans 16, 7 surt la parella Andrònic i Júnia…apòstols eminents, incorporats a Crist abans que ell mateix ( Pau). A la I Carta als Corints, 15,6… Jesús ressucitat s’aparegué a més de 500 germans (en genèric, segurament que hi havia germanes!)\nI la successió apostòlica com es va fer? Crec que la van anar fent l’Esperit bufant per tot arreu, testimoniant-lo homes i dones no sense conflictes com ho testimonien l’activitat dels diaques i de l’apostol Pau, contraposada a l’Església de Jerusalem, de la qual els dotze van desaparèixer ben aviat quedant com a dirigent Jaume, l’anomenat germà del Senyor, que volia sotmetre a la seva comunitat l’activitat dels apòstols Pere i Pau, la qual cosa no va aconseguir malgrat els decrets pactats. I havia jerarquia? Res més lluny de la realitat! El nom no apareix fins al s V. Jerarquia vol dir poder sagrat i Jesús ja va deixar clar que s’havia acabat: el temple i els sacerdots, els pares i els mestres, només quedava el servei els uns als altres. Això no vol dir que les comunitats no s’haguessin d’enllaçar i estar en comunió\nI Maria Magdalena mentrestant què feia? Als Fets dels Apòstols no se’n diu res, però no és estrany si el mateix autor en l’evangeli de Lluc la va deixar sense testimoniatge, cosa que no vol dir que no estigués ben activa, si tenim en compte els evangelis de Mateu, Marc i Joan i altres apòcrifs:Tomàs, Felip i el que porta el seu nom Maria.\nTot plegat res a veure amb Dret Canònic actual ni amb el masclisme imperant “de facto”\nClassificat com a Evangeli,General\nClassificat com a Evangeli\nJosep M Ballarín no és modernista, ni pre ni post\nSempre connectat a la Xarza, sense Internet:\nd’Aristòtil a la tia Conxa, sense oblidar els més menuts.\nI, per sobre de tot, és un bon veí benaurat a Gòsol,\non ensenya amb mà la estesa el pessebre vivent\nentonant el Magnificat, perquè cada dia és un Nadal.\nVegem alguns textos:\nLa benaurança és posar-se cap per avall, com fèiem de vailets,ficant el cap entre les cames per veure el món talment és (Chesterton). Els núvols com muntanyes, les estrelles com flors i tots els homes capgirats, penjant de la misericòrdia de Déu.\nAra vegeu la darrera estrofa de la benaurança que més ha grinyolat:\nELS POBRES EN L’ESPERIT\nAmor vol pobresa,\nfins en els amors més menuts.\nM’estimo aquests pollancres\nQue veig des de la finestra,\nels dono el bon dia.\nNo són meus\nSi en fos l’amo\nen sabria el preu\ni malament rai .\nMAGNIFICAT A PENTECOSTA\nLa meva ànima s’arbora cremant,\ni el meu esperit és tramuntanada\nde Déu foc i vent\nperquè ha vingut a tempesta\nen la pau obaga de la seva verge.\n…………………………………………… (p 65)\nCada dia em desvetllo en un Nadal de Déu, que és el pessebre d’Ell a la vall de Gòsol ….. (p.11)\nTags: Ballarín, benaurança, Nadal, pessebre


El congrés nord-americà aprova un nou acord comercial amb Mèxic i el Canadà\nEl tractat substitueix el signat el 1994 i que havia estat criticat durant per Donald Trump\nLa Cambra de Representants dels Estats Units ha aprovat un històric tractat comercial d’Amèrica de Nord (TMEC) després d’haver rebut el vistiplau de la Comissió de Mitjans i Arbitris.\n‘Avui els congressistes de la Cambra de Representants han donat llum verda al TMEC, fet que suposa un punt d’inflexió per al compromís econòmic de la regió. El següent pas és l’aprovació del Senat, cosa que esperem que passi aviat’, ha informat en un comunicat el secretari d’Estat nord-americà, Mike Pompeo.\nPer Donald Trump, reemplaçar el tractat era una de les seves principals prioritats, ja que considerava que el signat el 1994 era ‘un exterminador de llocs de treball’. El Canadà, Estats Units i Mèxic van aconseguir a principis d’aquest mes signar un pacte històric després de superar els últims esculls de la negociació relacionats amb demandes dels sindicats i congressistes demòcrates nord-americans.\nEl passat 13 de desembre, el Senat mexicà ja va ratificar-lo amb 107 vots a favor i un en contra les modificacions a l’acord. El president, Andrés Manuel López Obrador, va assegurar que l’acord respecta les sobiranies dels tres països i al mateix temps enforteix la cooperació per al desenvolupament.


L'Espanyol rep la Reial Societat en l'última jornada de Lliga amb Europa en joc - Empordà\nL'Espanyol rep la Reial Societat en l'última jornada de Lliga amb Europa en joc\nefe 18.05.2019 | 06:30\nL'Espanyol rep aquesta tarda la Reial Societat (16.15 hores), en l'últim partit de la temporada, amb la classificació europea en joc. L'equip català necessita una victòria de forma imperiosa per assaltar la setena plaça del campionat. A més d'aquest triomf, els de Rubi han d'esperar que el Sevilla guanyi l'Athletic al Sánchez Pizjuán. Qualsevol altra combinació no funcionarà per classificar-se per a Europa.\nEl vestidor de l'Espanyol arriba al partit molt motivat. El creixement de l'equip en les últimes jornades ha estat notable i tots els futbolistes són conscients de la importància del duel tant per a la institució com per a la seva afició.\nLa Reial Societat esgotarà en l'última jornada les seves opcions d'entrar en la setena plaça, per a la qual cosa necessita guanyar l'Espanyol, que té similars opcions si venç en aquest partit, encara que tots dos miraran de reüll al Sánchez Pizjuán ja que necessiten una derrota de l'Athletic per consumar el seu somni europeu. Els dos equips tenen l'ocasió de tancar de forma brillant el curs.